title: Komisjoni rakendusmäärus (EL) nr 597/2013, 19. juuni 2013 , millega kiidetakse heaks väike muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis [Rogal świętomarciński (KGT)]

text:
               25.6.2013

               ET

               Euroopa Liidu Teataja

               L 172/4

         KOMISJONI RAKENDUSMÄÄRUS (EL) nr 597/2013,
   19. juuni 2013,
   millega kiidetakse heaks väike muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis [Rogal świętomarciński (KGT)]
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 53 lõike 2 teist lauset,
   ning arvestades järgmist:

               (1)

               Määruse (EL) nr 1151/2012 artikli 53 lõike 1 esimese lõigu kohaselt vaatas komisjon läbi Poola taotluse saada heakskiit komisjoni määruse (EL) nr 1070/2008 (2) alusel registreeritud kaitstud geograafilise tähise „Rogal świętomarciński” spetsifikaadi muudatusele.

               (2)

               Taotluse eesmärk on vähendada spetsifikaadis kirjeldatud toote kaalu alampiiri.

               (3)

               Komisjon on kõnealuse muudatuse läbi vaadanud ja leidnud, et see on õigustatud. Kuna muudatus on väike, võib komisjon selle heaks kiita ilma määruse (EL) nr 1151/2012 artiklites 50–52 sätestatud menetlust kohaldamata,

         ON VASTU VÕTNUD KÄESOLEVA MÄÄRUSE:
   Artikkel 1
   Kaitstud geograafilise tähise „Rogal świętomarciński” spetsifikaati muudetakse käesoleva määruse I lisa kohaselt.
   Artikkel 2
   Spetsifikaadi põhielemente sisaldav konsolideeritud koonddokument on esitatud käesoleva määruse II lisas.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 19. juuni 2013

            Komisjoni nimel presidendi eest

            komisjoni liige

         Dacian CIOLOȘ

      (1)  ELT L 343, 14.12.2012, lk 1.

      (2)  ELT L 290, 31.10.2008, lk 16.

      I LISA
      Kaitstud geograafilise tähise „Rogal świętomarciński” spetsifikaadi puhul on kiidetud heaks järgmised muudatused.
      Toote „Rogal świętomarciński” kaalu alampiiri on vähendatud 150 g-le, toote kogukaal on 150–250 g.
      Muudatusettepanek on tingitud muutustest tarbijate käitumises, tarbijad on nimelt juba mõnda aega avaldanud soovi kergekaalulisema sarvesaia järele. Kuna toitumisharjumused on muutunud, siis peetakse toodet „Rogal świętomarciński” ühe pagaritoote kohta liiga suureks, seda enam, et sarvesaia valmistatakse ja tarbitakse tänapäeval aasta ringi ja mitte enam üksnes mardipäeval. Väiksema alamkaalu kehtestamisega suureneb nõudlus ning laieneb ka tarbijate hulk, mis omakorda aitab kaasa kaitstud geograafilise tähise süsteemi alase teabe levikule.
      Toote kaalu vähendamine ei mõjuta toote „Rogal świętomarciński” eripära ega maitset, mida kirjeldatakse koonddokumendi punktis 5.2.
      Kõnealuse muudatusega seoses tuleb koonddokumendi punktist 3.2 kustutada järgmine sarvesaia suurust kirjeldav lause: „(See…) mahub umbes 14 × 14 cm suurusele alale, sarvesai on kõige jämedamas kohas umbes 7 cm kõrge ning 10 cm lai”. Eespool kirjeldatu põhjal on mõistetav soov muuta toote kaalu, toote suurus nimelt ei õigusta enam ennast. Samas ei ole uute mõõtmete määratlemiseks põhjust, kuna see muudaks toote, mille kaal võib varieeruda, kirjeldamise keeruliseks. Sellise olukorra on osaliselt tinginud küpsetusprotsess: pagarid ei osanud ennustada, kui palju tainas kerkida võib. Märkida tuleks, et toote mõõtmete alaste nõuete väljajätmine ei mõjuta toote eriomast kuju, mis jääb kaalust olenemata endiseks.

      II LISA
      KONSOLIDEERITUD KOONDDOKUMENT
      Nõukogu määrus (EÜ) nr 510/2006 põllumajandustoodete ja toidu geograafiliste tähiste ja päritolunimetuste kaitse kohta (1)

         „ROGAL ŚWIĘTOMARCIŃSKI”

      EÜ nr: PL-PGI-0105-01023-24.07.2012

         KGT (X) KPN ()

      1.   Nimetus

      „Rogal świętomarciński”
      Nimetus „Rogal świętomarciński” vastab määruse (EÜ) nr 510/2006 artikli 2 lõike 2 tingimustele. Seda nimetust kasutatakse traditsiooniliselt sellise sarvesaia puhul, mida küpsetatakse Suur-Poola vojevoodkonna pealinnas Poznańis ja mõnes ümberkaudses linnas. Pagaritoote nimetus tuleneb kõnealuses piirkonnas välja töötatud iseloomuliku täidisega sarvesaia mardipäeval (11. novembril) küpsetamise ja söömise traditsioonist.
      2.   Liikmesriik või kolmas riik

      Poola
      3.   Põllumajandustoote või toidu kirjeldus

      3.1.   Toote liik

                  Klass 2.4.

                  Leib, valikpagaritooted, koogid, kondiitritooted, küpsised ja muud pagaritooted

            3.2.   Toote kirjeldus, mida punktis 1 esitatud nimetus tähistab

      Sarvesai „Rogal świętomarciński” on poolkuukujuline, glasuuri ning purustatud pähklitega kaetud toode. Toode on läbilõikelt ovaalne, kaalub 150–250 g ning selle pealispinna värvus võib olla tumekuldsest toonist helepruunini. Tainas on kreemika värvusega ja kreemikaspruun täidis varieerub kahvatupruunist täidlase tumepruunini. Küpsetatud tainas on elastse ja kihilise konsistentsiga, selle läbilõige on poorne ning selgelt eristuvate kihtidega. Mida lähemale sarvesaia keskosale, seda rohkem on kihiti rullitud tainaosade vahel moonitäidist. Saia keskosa on täidetud moonitäidisega, mis puudutamisel tundub niiskena. Iseloomulikud maitse- ja lõhnaomadused – magusus ning kerge mandlimaitse – annavad tootele selle valmistamiseks kasutatavad toorained: pärmitainas ja mooniseemnetäidis.
      3.3.   Tooraine (üksnes töödeldud toodete puhul)

      Toote „Rogal świętomarciński” valmistamisel kasutatakse järgmisi koostisaineid.

                  —

                  Taina jaoks: nisujahu, margariini, piima, mune, suhkrut, pärmi, soola, sidrunimaitseainet.

                  —

                  Täidise jaoks: valge mooni seemneid, suhkrut, kuivikupuru, munamassi, margariini, rosinaid, pähkleid, siirupis või suhkrustatud puuvilju (maguskirsse, pirne, apelsinikoort), mandlimaitseainet.

                  —

                  Muid koostisaineid kaunistuskihi jaoks: suhkruglasuuri, peenestatud pähkleid.

            Jahu peaks sisaldama rohkem kui 27 % elastset gluteeni. Tainast on seetõttu lihtsam rullida. Tainakihtidele margariini lisamisega ning nende kokkuvoltimise ja uuesti lahtirullimisega saadakse taina leheline struktuur.
      3.4.   Sööt (üksnes loomse päritoluga toodete puhul)

      —
      3.5.   Tootmise erietapid, mis peavad toimuma määratletud geograafilises piirkonnas

                  —

                  Pärmitaina valmistamine

                  —

                  Sarvesaiataina valmistamine

                  —

                  Mooniseemnetäidise valmistamine

                  —

                  Pagaritoote täitmine ja vormimine sarvesaiaks

                  —

                  Küpsetamine

                  —

                  Kaunistamine

            3.6.   Erieeskirjad viilutamise, riivimise, pakendamise jm kohta

      —
      3.7.   Erieeskirjad märgistamise kohta

      Toodet „Rogal świętomarciński” võib müüa pakendamata. Kui kasutatakse pakendit, siis toote „Rogal świętomarciński” etiketil peavad olema kaitstud geograafilise tähise sümbol ja sõnad „Kaitstud geograafiline tähis”.
      4.   Geograafilise piirkonna täpne määratlus

      Halduspiiridega piiratud Poznańi linn, Poznańi piirkond ja järgmised piirkonnad Suur-Poola vojevoodkonnas:
      Chodzież, Czarnków, Gniezno, Gostyń, Grodzisk, Jarocin, Kalisz ja Kaliszi linn,
      Koło, Konin ja Konini linn, Kościan, Krotoszyn, Leszno ja Leszno linn, Nowy Tomyśl, Oborniki, Ostrów, Piła, Pleszew, Rawicz, Słupca, Szamotuły, Śrem, Środa, Wągrowiec, Wolsztyn, Września.
      5.   Seos geograafilise piirkonnaga

      5.1.   Geograafilise piirkonna eripära

      Toote nimetus „Rogal świętomarciński” tuleneb traditsioonist küpsetada ja süüa iseloomuliku täidisega sarvesaia mardipäeval (11. novembril). Kõnealune komme on pärit Poznańi linnast ja seda ümbritsevast piirkonnast.
      Mardipäeva tähistatakse alates 16. sajandist ning pidustused on seotud põllumajandusaasta lõpuga. Poznańi peatänav kannab püha Martini nime ning pühaku austamisega seotud iga-aastased pidustused kuuluvad kogu linna elanikkonna kultuuripärandi hulka.
      Toote „Rogal świętomarciński” maine on kujundanud Poznańi, Wielkopolska pealinna, ja seda ümbritseva piirkonna kondiitrid ning pagarid. Pagarid on mardipäeval linnarahavale toodet pakkunud juba 150 aastat. Traditsioon on laienenud ka Suur-Poola vojevoodkonna naaberaladele.
      Aja jooksul on toode „Rogal świętomarciński” muutunud igapäevaseks, kuid selle tootmise ja tarbimise tipphetk on endiselt mardipäeva paiku.
      5.2.   Toote eripära

      Toote „Rogal świętomarciński” iseloomulikud tunnused on saadud tänu valmistajate erialateadmistele ja oskustele ning spetsifikaadi rangele järgimisele. Kõnealuse toote muudavad ainulaadseks selle välisilme, kuju, maitse ja lõhn ning täidise valmistamiseks kasutatav eriline tooraine - valge mooni seemned.
      Toode valmistatakse pärmi-sarvesaia tainast. Tegemist on pärmitainaga. Pärast kerkimist ja jahutamist lisatakse sellesse margariini ning saadakse sarvesaia tainas, mis küpsemise käigus omandab õhulise ja tootele iseloomuliku kihilise tekstuuri. Vastavalt retseptile (tuntud kui „kolm korda kolm”) määritakse kaks kolmandikku tainast enne kolmekihilist kokkuvoltimist margariiniga kokku nii, et tekib kolm tainakihti, mille vahel on kaks margariinikihti. Seejärel rullitakse tainas uuesti lahti ning volditakse seejärel kokku kaks korda kolmekihilisena ja viimast korda neljakihilisena. Sel viisil saadakse sarvesaia jaoks iseloomulik kihiline tainas.
      Valge mooni seemnetest täidis, millele lisatakse mandliekstrakti, eristab toote „Rogal świętomarciński” selgelt kõikidest teistest pagaritoodetest. Valge mooni seemned on väga eriline ja harva kasutatav tooraine.
      Toote eripära säilitamisel on seega olulised:

                  —

                  leheline sarvesaiatainas, mis sisaldab järgmisi koostisaineid: nisujahu, margariini, piima, mune, suhkrut, pärmi, soola, sidrunimaitseainet;

                  —

                  valge mooni seemnetest täidis ja selle lisaained: suhkur, kuivikupuru, munamass, margariin, rosinad, pähklid, siirupis või suhkrustatud puuviljad (maguskirsid, pirnid, apelsinikoor), mandlimaitseaine;

                  —

                  taina voltimise meetod, mooniseemnetest täidis ning kaunistus suhkruglasuuri ja peenestatud pähklitega, mis muudavad lõpptoote vormi ja üldse välimuse ainulaadseks.

            Kõnealuste koostisainete kombinatsioon ja eriline leheline tainas muudavad toote „Rogal świętomarciński” erakordseks ja unikaalseks.
      5.3.   Põhjuslik seos geograafilise piirkonna ja toote kvaliteedi või omaduste vahel (kaitstud päritolunimetuse puhul) või toote erilise kvaliteedi, maine või muude omaduste vahel (kaitstud geograafilise tähise puhul)

      Toote „Rogal świętomarciński” ajalugu, küpsetamistraditsioon ja maine
      Toode „Rogal świętomarciński” on vähemalt viimase 150 aasta jooksul Poznańi tarbijate hulgas olnud muutumatult populaarne ja edukas. Poznańi elanike ja selle Warta jõe kallastel asuva linna külastajate teadvuses seostub kõnealune pagaritoode mardipäeva tähistamisega 11. novembril. Arvukad legendid ja pärimused toote „Rogal świętomarciński” küpsetamise traditsiooni algusajast annavad tunnistust kõnealuse pagaritoote tuntusest.
      Ühe legendi kohaselt küpsetas Poznańis esimese „Rogal świętomarciński” kondiiter Józef Melzer, kes andis oma tööandjale idee küpsetada sarvesaiu ja need seejärel linna vaestele jagada. See mõte olevat tal tekkinud pärast seda, kui ta oli 1891. aastal püha Martini kirikus kuulanud preester Jan Lewicky jutlust, milles vaimulik kutsus kuulajaid ligimesearmastuse kehastaja, kirikukoguduse nimepatrooni ja pagarite kaitsepühaku püha Martini austamise päeval üles tegema heategusid Poznańi linna vaestele kaaskodanikele.
      Ka sarvesaia kujul on oma saamislugu. See on nimelt pärit ajast, mil Poola kuningas Jan III Sobieski võitis türklasi Viini väravate all toimunud lahingus. 1683. aastal sai Poola kuningas Jan III Sobieski sõjasaagiks mitmeid poolkuu kujutisega Türgi lippe; poolkuu kujutis, millega mälestatakse võitu lahingus, on andnud seega tootele „Rogal świętomarciński” sellele iseloomuliku kuju. Poznańi teise legendi järgi olevat sarvesai oma kuju saanud hoopiski püha Martini hobuse kaotsi läinud hobuseraua järgi.
      Kõige vanem teadaolev viide mardipäeval küpsetatud sarvesaiade kohta on pärit 10. novembri 1852. aasta ajalehe Gazeta Wielkiego Księstwa Poznańskiego (Poznańi Suurhertsogiriigi ajaleht) kuulutusest, milles kolm aastat varem Wrocławi tänavas kondiitriäri avanud Antoni Pfitzner teatas järgmist:

         „Homsel neljapäeval on Wrocławi tänava A. Pfitzneri kondiitriäris täidetud sarvesaiad müügil eri hindadega”.

      Nimetuse „Rogal świętomarciński” esimest registreeritud kasutamist võib lugeda 11. novembri 1860. aasta pressiteatest.
      Pärast Teist maailmasõda jätkasid toote „Rogal świętomarciński” küpsetamise traditsiooni Poznańi erakondiitrid ja -pagarid. 3. jaanuari 1946. aasta natsionaliseerimisseadusega ei hõlmatud käsitööga tegelevaid väikeettevõtteid. Aja jooksul on pagaritoote täidis muutunud. Kuna varustusraskuste tõttu ei olnud täidise jaoks mandlimassi toorainet enam võimalik saada, hakkasid pagarid ja kondiitrid sarvesaiu täitma valge mooni seemnetest täidisega.
      Alates 1960. aastatest teatati ajalehtedes korrapäraselt Poznańi elanike poolt 11. novembril tarbitud sarvesaiade hulgast. Tänu sellele teabeallikale on tänapäeval teada, et sarvesaiade tarbimine suurenes 1960. aastate alguse 10 tonnilt 1969. aastal 42,5 tonnini. Tänapäeval müüvad Poznańi tootjad kõnealust toodet mardipäeval keskmiselt 250 tonni, aastane läbimüük piirkonnas on ligikaudu 500 tonni.
      Toode „Rogal świętomarciński” on saanud Poznańi sümboliks; seda pagaritoodet serveeritakse linna külalistele ametlikel vastuvõttudel. Toode sai 2004. aastal Poola Turismiorganisatsioonilt auhinna; tunnistuses kirjeldatakse toodet järgmiselt:
      „traditsiooniline pagaritoode, mida valmistatakse ainulaadse retsepti järgi mardipäeval vaid Poznańis…”. Selle teabe põhjal võib järeldada, et eriline pagaritoode omas head mainet ning oli seotud Poznańi linna ja kogu piirkonnaga.

         Viide spetsifikaadi avaldamisele

      (Määruse (EÜ) nr 510/2006 artikli 5 lõige 7)
      http://www.minrol.gov.pl/pol/Jakosc-zywnosci/Produkty-regionalne-i-tradycyjne/Zlozone-wnioski-o-rejestracje-Produkty-regionalne-i-tradycyjne/OGLOSZENIE-MINISTRA-ROLNICTWA-I-ROZWOJU-WSI-z-dnia-29-maja-2012-roku

         (1)  ELT L 93, 31.3.2006, lk 12. Asendatud Euroopa Parlamendi ja nõukogu 21. novembri 2012. aasta määrusega (EL) nr 1151/2012 põllumajandustoodete ja toidu kvaliteedikavade kohta.


title: Komisjoni rakendusmäärus (EL) 2015/2235, 2. detsember 2015, millega määratakse kindlaks määruses (EÜ) nr 1187/2009 osutatud kvoodi alusel Dominikaani Vabariiki eksporditavate teatavate piimatoodete ekspordilitsentside jaotuskoefitsient

text:
               3.12.2015

               ET

               Euroopa Liidu Teataja

               L 317/31

         KOMISJONI RAKENDUSMÄÄRUS (EL) 2015/2235,
   2. detsember 2015,
   millega määratakse kindlaks määruses (EÜ) nr 1187/2009 osutatud kvoodi alusel Dominikaani Vabariiki eksporditavate teatavate piimatoodete ekspordilitsentside jaotuskoefitsient
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artiklit 188,
   ning arvestades järgmist:

               (1)

               Komisjoni määruse (EÜ) nr 1187/2009 (2) III peatüki 3. jaoga on kindlaks määratud teatavatele Dominikaani Vabariiki eksporditavatele piimatoodetele ekspordilitsentside andmise kord kõnealuse riigi jaoks avatud kvoodi alusel.

               (2)

               Määruse (EÜ) nr 1187/2009 artikliga 29 on ette nähtud ettevõtjate jaoks võimalus esitada litsentsitaotlusi 1. novembrist 10. novembrini, kui pärast kõnealuse artikli esimeses lõigus osutatud litsentsitaotluste esitamise ajavahemikku on kõnealuse kvoodi alla kuuluvaid koguseid veel järele jäänud.

               (3)

               Komisjoni rakendusmääruse (EL) 2015/987 (3) artiklis 1 on täpsustatud, et kvoodiaastaks 2015/2016 järele jäänud kogus on 3 843 tonni.

               (4)

               Ajavahemikul 1.–10. novembrini 2015 esitatud taotlused kestva kvoodiaasta 2015/2016 allesjäänud ajavahemikuks hõlmavad saadaolevatest kogustest väiksemaid koguseid. Sellest tulenevalt on vastavalt määruse (EÜ) nr 1187/2009 artikli 31 lõike 3 neljandale lõigule asjakohane sätestada järelejäänud koguse jaotamine. Sellise allesjäänud koguse jaoks ekspordilitsentside väljaandmise tingimuseks peaks olema asjaomase ettevõtja poolt pädevale asutusele esitatud teave vastuvõetud täiendava koguse kohta ja huvitatud ettevõtjate antud tagatis,

         ON VASTU VÕTNUD KÄESOLEVA MÄÄRUSE:
   Artikkel 1
   Ajavahemikul 1.–10. novembrini 2015 esitatud ekspordilitsentsitaotlused kestva kvoodiaasta 2015/2016 allesjäänud ajavahemikuks on vastu võetud.
   Esimeses lõigus osutatud ekspordilitsentsitaotlustega hõlmatud kogused määruse (EÜ) nr 1187/2009 artikli 27 lõikes 2 osutatud toodetele korrutatakse jaotuskoefitsiendiga 1,175948.
   Kogustele, mis ületavad taotletud koguseid ning mis jaotatakse vastavalt teises lõigus osutatud koefitsiendile, antakse ekspordilitsents pärast seda, kui ettevõtja on käesoleva määruse avaldamisest arvates ühe nädala jooksul teatanud vastuvõtmisest ning vastav tagatis on esitatud.
   Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 2. detsember 2015

            Komisjoni nimel

            presidendi eest

            põllumajanduse ja maaelu arengu peadirektor

         Jerzy PLEWA

      (1)  ELT L 347, 20.12.2013, lk 671.

      (2)  Komisjoni määrus (EÜ) nr 1187/2009, 27. november 2009, millega kehtestatakse nõukogu määruse (EÜ) nr 1234/2007 rakendamise üksikasjalikud erieeskirjad piima ja piimatoodete ekspordilitsentside ja -toetuste kohta (ELT L 318, 4.12.2009, lk 1).

      (3)  Komisjoni rakendusmäärus (EL) 2015/987, 24. juuni 2015, millega määratakse kindlaks määruses (EÜ) nr 1187/2009 osutatud kvoodi alusel Dominikaani Vabariiki eksporditavate teatavate piimatoodete ekspordilitsentside jaotuskoefitsient (ELT L 159, 25.6.2015, lk 51).


title: Komisjoni rakendusmäärus (EL) nr 484/2011, 18. mai 2011 , millega registreeritakse kaitstud päritolunimetuste ja kaitstud geograafiliste tähiste registris nimetus [ „Gönci kajszibarack” (KGT)]

text:
               20.5.2011

               ET

               Euroopa Liidu Teataja

               L 133/4

         KOMISJONI RAKENDUSMÄÄRUS (EL) nr 484/2011,
   18. mai 2011,
   millega registreeritakse kaitstud päritolunimetuste ja kaitstud geograafiliste tähiste registris nimetus [„Gönci kajszibarack” (KGT)]
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 20. märtsi 2006. aasta määrust (EÜ) nr 510/2006 põllumajandustoodete ja toidu geograafiliste tähiste ja päritolunimetuste kaitse kohta, (1) eriti selle artikli 7 lõike 4 esimest lõiku,
   ning arvestades järgmist:

               (1)

               Vastavalt määruse (EÜ) nr 510/2006 artikli 6 lõike 2 esimesele lõigule ja kohaldades artikli 17 lõiget 2 avaldati Euroopa Liidu Teatajas Ungari taotlus registreerida nimetus „Gönci kajszibarack” (2).

               (2)

               Kuna komisjon ei ole saanud ühtegi määruse (EÜ) nr 510/2006 artikli 7 kohast vastuväidet, tuleks kõnealune nimetus registreerida,

         ON VASTU VÕTNUD KÄESOLEVA MÄÄRUSE:
   Artikkel 1
   Käesoleva määruse lisas esitatud nimetus registreeritakse.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 18. mai 2011

            Komisjoni nimel presidendi eest

            komisjoni liige

         Dacian CIOLOŞ

      (1)  ELT L 93, 31.3.2006, lk 12.

      (2)  ELT C 247, 14.9.2010, lk 6.

      LISA
      Aluslepingu I lisas loetletud inimtoiduks ettenähtud põllumajandustooted:

         Klass 1.6.   Puuviljad, köögiviljad ja teraviljad töötlemata ja töödeldud kujul

      UNGARI
      Gönci kajszibarack (KGT)


title: Komisjoni rakendusmäärus (EL) 2015/1799, 5. oktoober 2015, teatavate kaupade klassifitseerimise kohta kombineeritud nomenklatuuris

text:
                  8.10.2015

                  ET

                  Euroopa Liidu Teataja

                  L 263/14

            KOMISJONI RAKENDUSMÄÄRUS (EL) 2015/1799,
      5. oktoober 2015,
      teatavate kaupade klassifitseerimise kohta kombineeritud nomenklatuuris
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
      ning arvestades järgmist:

                  (1)

                  Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.

                  (2)

                  Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.

                  (3)

                  Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.

                  (4)

                  On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib siduva tariifiinformatsiooni valdaja nõukogu määruse (EMÜ) nr 2913/92 (2) artikli 12 lõike 6 kohaselt tugineda veel teatava perioodi vältel. Kõnealuseks ajavahemikuks tuleks kehtestada kolm kuud.

                  (5)

                  Käesoleva määrusega ette nähtud meetmed on kooskõlas tolliseadustiku komitee arvamusega,

            ON VASTU VÕTNUD KÄESOLEVA MÄÄRUSE:
      Artikkel 1
      Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
      Artikkel 2
      Siduvale tariifiinformatsioonile, mis ei ole kooskõlas käesoleva määrusega, võib määruse (EMÜ) nr 2913/92 artikli 12 lõike 6 kohaselt tugineda veel kolm kuud pärast käesoleva määruse jõustumist.
      Artikkel 3
      Käesolev määrus jõustub kahekümnendal päeval pärast selle avaldamist Euroopa Liidu Teatajas.

         Käesolev määrus on tervikuna siduv ja vahetult kohaldatav kõikides liikmesriikides.
         Brüssel, 5. oktoober 2015

               Komisjoni nimel

               presidendi eest

               maksunduse ja tolliliidu peadirektoraadi peadirektor

            Heinz ZOUREK

         (1)  EÜT L 256, 7.9.1987, lk 1.

         (2)  Nõukogu määrus (EMÜ) nr 2913/92, 12. oktoober 1992, millega kehtestatakse ühenduse tolliseadustik (EÜT L 302, 19.10.1992, lk 1).

         LISA

                     Toote kirjeldus

                     Klassifikatsioon (CN-kood)

                     Põhjendused

                     (1)

                     (2)

                     (3)

                     Pulbriline toode, pakendatud jaemüügiks 300 g plastkarpi. Soovituslik päevane annus (10 g) koosneb järgmistest ainetest (milligrammides):

                                                —

                                                aminohapped (arginiini ja tsitrulliini segu)

                                    5 200

                                                —

                                                C-vitamiin (askorbiinhappena)

                                    500

                                                —

                                                L-tauriin

                                    300

                                                —

                                                E-vitamiin (D-α-tokoferüülatsetaadina)

                                    90

                                                —

                                                α-lipoehape

                                    10

                                                —

                                                foolhape

                                    0,4

                                                —

                                                sidrunmeliss/aedmeliss

                                    50

                                                —

                                                kaltsium (CaCO3-na)

                                    66

                              Toode sisaldab samuti väheses koguses sidrunhapet, sukraloosi ja ränidioksiidi.
                     Etiketi kohaselt on toode toidulisand inimtoiduks, mis aitab kanda organismi eest hoolt ja pakub head enesetunnet kogu eluks.
                     Etiketil märgitud soovituslik päevane annus on 10 g päevas (kaks mõõtelusikatäit).

                     2106 90 92

                     Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, grupi 30 lisamärkuse 1 punktiga a ning CN-koodide 2106, 2106 90 ja 2106 90 92 sõnastusega.
                     Toode on toiduvalmistis, mis esitatakse tollile inimtoiduks ettenähtud toidulisandina, mis sisaldab vitamiine ja aminohappeid.
                     Tootel ei ole mingeid diagnostilisi, ravi-, tervistavaid ega profülaktilisi funktsioone rubriigi 3004 tähenduses. Isegi kui tootes sisalduva C- ja E-vitamiini tase on oluliselt kõrgem kui soovituslik päevaannus, ei vasta toode grupi 30 lisamärkuse 1 punkti a nõuetele. Seetõttu ei või seda klassifitseerida CN-koodi 3004 alla.
                     Kuna toode on pakendis märkega, et see säilitab üldist tervist või head enesetunnet, on tegemist mujal nimetamata toiduvalmistisega (vt ka HSi selgitavad märkused, rubriik 2106, teine lõik, punkt 16).
                     Seega tuleb toode klassifitseerida CN-koodi 2106 90 92 alla kui muu toiduvalmistis.


title: Komisjoni rakendusmäärus (EL) nr 731/2014, 2. juuli 2014 , millega kehtestatakse kindlad impordiväärtused, et määrata kindlaks teatava puu- ja köögivilja hind piiril

text:
               3.7.2014

               ET

               Euroopa Liidu Teataja

               L 196/1

         KOMISJONI RAKENDUSMÄÄRUS (EL) nr 731/2014,
   2. juuli 2014,
   millega kehtestatakse kindlad impordiväärtused, et määrata kindlaks teatava puu- ja köögivilja hind piiril
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus) (1),
   võttes arvesse komisjoni 7. juuni 2011. aasta rakendusmäärust (EL) nr 543/2011, millega kehtestatakse nõukogu määruse (EÜ) nr 1234/2007 üksikasjalikud rakenduseeskirjad seoses puu- ja köögiviljasektori ning töödeldud puu- ja köögivilja sektoriga, (2) eriti selle artikli 136 lõiget 1,
   ning arvestades järgmist:

               (1)

               Rakendusmääruses (EL) nr 543/2011 on sätestatud vastavalt mitmepoolsete kaubandusläbirääkimiste Uruguay vooru tulemustele kriteeriumid, mille alusel kehtestab komisjon kolmandatest riikidest importimisel kõnealuse määruse XVI lisa A osas sätestatud toodete ja ajavahemike kohta kindlad impordiväärtused.

               (2)

               Iga turustuspäeva kindel impordiväärtus on arvutatud rakendusmääruse (EL) nr 543/2011 artikli 136 lõike 1 kohaselt, võttes arvesse päevaandmete erinevust. Seetõttu peaks käesolev määrus jõustuma selle Euroopa Liidu Teatajas avaldamise kuupäeval,

         ON VASTU VÕTNUD KÄESOLEVA MÄÄRUSE:
   Artikkel 1
   Käesoleva määruse lisas määratakse kindlaks rakendusmääruse (EL) nr 543/2011 artikliga 136 ette nähtud kindlad impordiväärtused.
   Artikkel 2
   Käesolev määrus jõustub Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 2. juuli 2014

            Komisjoni nimel

            presidendi eest

            põllumajanduse ja maaelu arengu peadirektor

         Jerzy PLEWA

      (1)  ELT L 299, 16.11.2007, lk 1.

      (2)  ELT L 157, 15.6.2011, lk 1.

      LISA
      Kindlad impordiväärtused, et määrata kindlaks teatava puu- ja köögivilja hind piiril

                  (eurot 100 kg kohta)

                  CN-kood

                  Kolmanda riigi kood (1)

                  Kindel impordiväärtus

                  0702 00 00

                  MK

                  66,3

                  TR

                  56,1

                  XS

                  59,1

                  ZZ

                  60,5

                  0707 00 05

                  MK

                  34,9

                  TR

                  79,1

                  ZZ

                  57,0

                  0709 93 10

                  TR

                  103,4

                  ZZ

                  103,4

                  0805 50 10

                  AR

                  114,8

                  BO

                  136,6

                  TR

                  107,6

                  UY

                  127,1

                  ZA

                  120,1

                  ZZ

                  121,2

                  0808 10 80

                  AR

                  123,8

                  BR

                  97,9

                  CL

                  97,6

                  NZ

                  135,4

                  US

                  144,9

                  ZA

                  125,1

                  ZZ

                  120,8

                  0808 30 90

                  AR

                  75,9

                  CL

                  103,5

                  NZ

                  200,8

                  ZA

                  99,2

                  ZZ

                  119,9

                  0809 10 00

                  MK

                  88,5

                  TR

                  228,9

                  ZZ

                  158,7

                  0809 29 00

                  TR

                  347,6

                  ZZ

                  347,6

                  0809 30

                  TR

                  145,6

                  XS

                  54,4

                  ZZ

                  100,0

         (1)  Riikide nomenklatuur on sätestatud komisjoni määruses (EÜ) nr 1833/2006 (ELT L 354, 14.12.2006, lk 19). Kood „ZZ” tähistab „muud päritolu”.


title: Komisjoni rakendusmäärus (EL) nr 584/2011, 17. juuni 2011 , millega kiidetakse heaks olulised muudatused kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis [ „Grana Padano” (KPN)]

text:
               18.6.2011

               ET

               Euroopa Liidu Teataja

               L 160/65

         KOMISJONI RAKENDUSMÄÄRUS (EL) nr 584/2011,
   17. juuni 2011,
   millega kiidetakse heaks olulised muudatused kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis [„Grana Padano” (KPN)]
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 20. märtsi 2006. aasta määrust (EÜ) nr 510/2006 põllumajandustoodete ja toidu geograafiliste tähiste ja päritolunimetuste kaitse kohta, (1) eriti artikli 7 lõike 4 esimest lõiku,
   ning arvestades järgmist:

               (1)

               Vastavalt määruse (EÜ) nr 510/2006 artikli 9 lõike 1 esimesele lõigule vaatas komisjon läbi Itaalia taotluse saada heakskiit komisjoni määrusega (EÜ) nr 1107/96 (2) registreeritud kaitstud päritolunimetuse „Grana Padano” spetsifikaadi elementide muudatustele.

               (2)

               Kuna asjaomased muudatused ei ole väikesed määruse (EÜ) nr 510/2006 artikli 9 tähenduses, avaldas komisjon nimetatud määruse artikli 6 lõike 2 esimese lõigu kohase muutmistaotluse Euroopa Liidu Teatajas
                   (3).

               (3)

               Šveitsi ametiasutuste vahendusel esitas äriühing Chäs & Co Käsehandel GmbH, mille omanik on Urs Reichen ja mis asub aadressil Grubenstr 39, 8045 Zürich, Šveits, komisjonile määruse (EÜ) nr 510/2006 artiklil 7 kohase vastuväite. Komisjon kutsus oma 6. aprilli 2010. aasta kirjaga asjaomaseid pooli üles vastavasisulistele läbirääkimistele.

               (4)

               Võttes arvesse asjaolu, et kuue kuu pikkuse tähtaja jooksul jõuti kokkuleppele spetsifikaadi selles osas, mis puudutab väikeseid muudatusi, tuleb komisjonil võtta vastu otsus.

               (5)

               Nimetatud asjaolude valguses tuleb muudatused heaks kiita ja muudetud koonddokument tuleb avaldada,

         ON VASTU VÕTNUD KÄESOLEVA MÄÄRUSE:
   Artikkel 1
   II lisas kirjeldatud spetsifikatsiooni muudatused, mis käsitlevad käesoleva määruse I lisas märgitud nimetust, kiidetakse heaks.
   Artikkel 2
   Käesoleva määruse II lisas toodud muudetud koonddokumenti tuleb kohaldada.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 17. juuni 2011

            Komisjoni nimel

            president

         José Manuel BARROSO

      (1)  ELT L 93, 31.3.2006, lk 12.

      (2)  EÜT L 148, 21.6.1996, lk 1.

      (3)  ELT C 199, 25.8.2009, lk 24.

      I LISA
      Aluslepingu I lisas loetletud inimtoiduks ettenähtud põllumajandustooted:

         Klass 1.3.   Juust

      ITAALIA
      Grana Padano (KPN)

      II LISA
      KOONDDOKUMENT

         NÕUKOGU MÄÄRUS (EÜ) nr 510/2006

         „GRANA PADANO”

         EÜ nr: IT-PDO-0217-0011-26.7.2006

         KGT ( ) KPN (X)

      1.   Nimetus

      „GRANA PADANO”
      2.   Liikmesriik või kolmas riik

      Itaalia
      3.   Põllumajandustoote või toiduaine kirjeldus

      3.1.   Toote liik (III lisa)

                  Klass 1.3.

                  Juust

            3.2.   Toote kirjeldus, mida punktis 1 esitatud nimetus tähistab

      Kõva, kuumutatud ja pika valmimisajaga juust, mida toodetakse aasta läbi ja mida kasutatakse lauajuustuna või riivituna, valmistatud osaliselt kooritud toorpiimast, mida saadakse lehmadelt, keda lüpstakse kaks korda päevas ja kelle põhisööt on haljas- või kuivsööt. Lubatud on kasutada ühe lüpsikorra piima või kahe lüpsikorra piima segu. Juusturatas on silindrikujuline, kergelt kumera või peaaegu sirge äärega, ülevalt sile või ääristatud veidi kõrgema randiga.
      Juusturatta diameeter on 35–45 cm ja ääre kõrgus 18–25 cm, sõltuvalt valmistamise tehnilistest tingimustest.
      Kaal: 24–40 kg; koorik: kõva ja sile, kooriku paksus 4–8 mm.
      Juust on kõva, peeneteraline, radiaalse kihilisusega ja vaevumärgatavate aukudega. Rasvasisaldus kuivaines on vähemalt 32 %. Kooriku värvus on tume või naturaalne kuldkollane ning juustu sisu värvus valge või õlgkollane. Juustul on meeldiv lõhn ja õrn maitse.
      3.3.   Toorained (üksnes töödeldud toodete puhul)

      Lehma toorpiim, looduslikud piimhappebakterid, vasikalaap.
      Piima saadakse punktis 4 määratletud piirkonnas peetavatelt lehmadelt.
      3.4.   Sööt (üksnes loomse päritoluga toodete puhul)

      Lehmade põhisööt on haljas- või kuivsööt ja see kehtib piima andvate lehmade, piimaandmise katkestanud lehmade ja vanemate kui 7-kuuste mullikate puhul.
      Piimalehmi söödetakse sama põllumajandusettevõtte põllukultuuridest saadud söödaga või kaitstud päritolunimetuse Grana Padano valmistamispiirkonna söödaga.
      Päevaratsioonis peab vähemalt 50 % kuivmassist koosnema söödast, kusjuures sööda ja söödasegu suhe kuivaine arvestuses ei tohi olla väiksem kui 1.
      Vähemalt 75 % päevaratsiooni sööda kuivmassist peab koosnema söödast, mis on toodetud piima tootmispiirkonnas.
      Lubatud söödaained on loetletud nimekirjas, millesse kuuluvad:

                  —

                  sööt: haljassööt, hein, õled, silo (viimane on keelatud Trentingrana tüüpi juustu valmistamisel);

                  —

                  söödasegus kasutatavad toorained, mis on jagatud kategooriatesse ja mida võib söödale lisada: teraviljad ja teraviljatooted, õliseemned ja nendest valmistatud tooted, mugulad ja juurköögiviljad ning nendest valmistatud tooted, suhkrutööstusest pärit kuivsööt, kaunviljade seemned, rasvad, mineraal- ja lisaained.

            3.5.   Valmistamise erietapid, mis peavad toimuma määratletud geograafilises piirkonnas

      Valmistamise ja laagerdamise toimingud peavad toimuma punktis 4 osutatud valmistamispiirkonnas.
      3.6.   Erieeskirjad viilutamise, riivimise, pakendamise jm kohta

      Riivimise ja pakendamisega seotud toimingud peavad toimuma punktis 4 määratletud valmistamispiirkonnas, kuna värske riivitud juust on väga tundlik ning selle organoleptiliste omaduste säilitamiseks tuleb juust kohe pakendada tingimustes, millega välditakse kuivamist. Lisaks sellele saab kohese pakendamisega pakendisse, millele on kantud päritolunimetus, paremini tagada riivitud toote algupära, mida on riivitud kujul raskem identifitseerida kui tervet juusturatast, kus on näha märgistus (nagu kinnitati Euroopa Kohtu 20. mai 2003. aasta otsusega).
      Kaitstud päritolunimetusega Grana Padano juustu lõikamisel ja pakendamisel tekkinud jääke, mis võivad esineda erineva ja/või sama kaaluga tükkide, blokkide, kuubikute, suupistetükkide jne kujul, võib riivitud Grana Padano valmistamiseks kasutada ainult järgmistel tingimustel: kooriku sisaldus on kuni 18 %; kaitstud päritolunimetusega Grana Padano tervete juusturataste puhul peab alati olema võimalik jälgida, kust jäägid pärit on; kui jääke kasutatakse hiljem ja/või suunatakse ühest ettevõttest teise, siis tuleb neid vastavalt registreerimisnumbrile ja valmistamise kuule hoida eraldi; jääkide transportimine on lubatud ainult sama ettevõtte või ettevõtete rühma ning ainult päritolupiirkonna raames. Seega on riivitud Grana Padano valmistamiseks ettenähtud jääke keelatud turustada.
      3.7.   Konkreetsed eeskirjad märgistamise kohta

      Ametlik märgistus, mis tõendab, et toode vastab Grana Padano kaitstud päritolunimetuse kasutamise kriteeriumidele, ja mis peab olema nii tervetel juusturatastel kui ka kõikidel kaitstud päritolunimetusega Grana Padano portsjonitesse jagatud ja riivitud juustu pakenditel, koosneb rombikujulisest joonisest, mille peal on suurtähtedega kirjutatud sõnad „Grana” ja „Padano”. Ümarate tippudega rombi ülemisse nurka on kirjutatud esitäht „G” ja alumisse „P”.
      Markeerimisvorm, millega külmpressi abil vormimisel vajutatakse juusturattale päritolunimetus, jätab juustule jäljendi, mis koosneb väikestest ümber kogu juusturatta punktiirina paigutatud rombidest, mille sees on kordamööda sõnad „Grana” ja „Padano” ning viited juustutootjale, valmistamise aastale ja kuule.
      Üksnes Trento autonoomses provintsis valmistatud KPN Grana Padano juustu puhul, mida valmistatakse üksnes selliste lehmade piimast, keda toidetakse söödaga ja kelle puhul on keelatud silo kasutamine kogu aasta jooksul, on lubatud kasutada spetsiaalset Trentingrana tüübi jaoks ettenähtud markeerimisvormi, mille jäljend koosneb kahest reast punktiirina paigutatud rombidest, mille vahel on sõna „Trentino”. Keskosas, mägede stiliseeritud kujutiste vahel on sõna „Trentino”, mis on kirjutatud loetavana nii vasakult paremale kui ka paremalt vasakule.
      Vormimismärgist täiendava päritolutähisena pannakse juustule kaseiinplaat, millel on kiri „Grana Padano”, valmistamise aasta ja tähtnumbriline kood, millega juusturatas üheselt identifitseeritakse.
      Grana Padano juust, mis on valmistamispiirkonnas vähemalt 20 kuud pärast vormimist laagerdunud, võib saada Riserva nimetuse. Grana Padano Riserva kategooriasse kuulumist märgitakse teise põletamisjäljega, mis pannakse ettevõtjate taotlusel juusturattale samamoodi kui KPNi märgis. Kõnealune märgis koosneb ringist, mille keskele on kirjutatud sõna „Riserva”. Ringi ülemises pooles on sõna „Oltre” [vanem kui] ja number „20”, alumises sõna „Mesi” [kuud].
      Pakendatud toodete puhul kasutatakse järgmisi tootekategooriaid: „Grana Padano Oltre 16 Mesi” (üle 16 kuu vanune Grana Padano) ja „Grana Padano Riserva”.
      Pakendil, mis sisaldab „GRANA PADANO OLTRE 16 MESI” kategooriasse kuuluvat juustu, täiendatakse Grana Padano logo sõnadega „OLTRE 16 MESI”, mis kirjutatakse ühel real kahe paralleelse joone vahele.
      Pakendile, mis sisaldab „Grana Padano Riserva” kategooriasse kuuluvat juustu, pannakse lisaks Grana Padano logole põletusmärk „Riserva”.
      4.   Geograafilise piirkonna täpne määratlus

      KPN Grana Padano juustu ja riivitud juustu valmistamise piirkond hõlmab Alessandria, Asti, Biella, Cuneo, Novara, Torino, Verbania, Vercelli, Bergamo, Brescia, Como, Cremona, Lecco, Lodi ja Mantova provintsi Po jõe vasakul kaldal ning Milano, Monza, Pavia, Sondrio, Varese, Trento, Padova, Rovigo, Treviso, Venezia, Verona, Vicenza ja Bologna provintsi Reno jõe paremal kaldal, Ferrara, Forlì Cesena, Piacenza, Ravenna ja Rimini provintsi ning järgmisi Bolzano provintsi valdu: Anterivo, Lauregno, Proves, Senale - S. Felice ja Trodena.
      5.   Geograafilise piirkonna eripära

      5.1.   Geograafilise piirkonna eripära

      Kaitstud päritolunimetusega Grana Padano juustu valmistamispiirkond langeb suures osas kokku Po jõe tasandiku piirkonnaga, st Po jõe oru geograafilise alaga, mida iseloomustavad üleujutatavad veerohked fluvioglatsiaalse päritoluga alluviaalsed pinnased, mis on üks kõige viljakamatest ja loomasööda tootmiseks kõige paremini sobivatest aladest maailmas.
      Nimetatud pinnaseomadused koos selle ala erilise mikrokliimaga soodustavad maisi kasvatamist, mis moodustab peamise osa selliste lehmade söödast, kelle piima kasutatakse KPN Grana Padano valmistamiseks. Mais võib moodustada kuni 50 % kasutatud sööda kuivmassist.
      Alates XI sajandist toimunud Po jõe tasandiku korrastamine ja niisutamine on võimaldanud arendada kohalikku veisekasvatust. Kuna piima toodeti rohkem, kui oli vaja maaelanikkonna igapäevase vajaduse katmiseks, oli vaja muuta piim kestvaks säilitamiseks sobivaks juustuks. Ka praegu on kohaliku sööda, eelkõige maisi küllus seotud rohke vee olemasoluga, mis on veisekasvatuse säilitamiseks ja seega piima tootmiseks väga oluline.
      5.2.   Toote eripära

      KPN Grana Padano eripära seisneb järgmistes omadustes:

                  —

                  juustu mõõdud ja kaal;

                  —

                  juustu morfoloogiline eripära, mis on seotud valmistamistehnikaga, mille tulemusel tekib teraline struktuur, mis soodustab lõikamisel lõhede tekkimist;

                  —

                  juustu valge või õlgkollane värvus, peen maitse ja meeldiv lõhn, mis tuleneb peamiselt vahamaisi laialdasest kasutusest kariloomade söödas;

                  —

                  vee ja rasva sisaldus, mis on peaaegu samasugune kui proteiinide sisaldus;

                  —

                  valkude ulatuslik loomulikul teel muundumine peptoonideks, peptiidideks ja vabadeks aminohapeteks;

                  —

                  juust võib kaua laagerduda, isegi kauem kui 20 kuud.

            5.3.   Põhjuslik seos geograafilise piirkonna ja toote kvaliteedi või omaduste vahel (kaitstud päritolunimetuse puhul) või toote erilise kvaliteedi, maine või muude omaduste vahel (kaitstud geograafilise tähise puhul)

      Põhjuslik seos KPN Grana Padano juustu ja selle päritolupiirkonna vahel seisneb järgnevas.

                  —

                  Po jõe tasandiku hea veega varustatus ja sellest tulenev sööda, peamiselt vahamaisi kättesaadavus, millest tulenevad sellised omadused nagu valge või õlgkollane värvus, ning juustu punktis 5.2 kirjeldatud maitse ja lõhn.

                  —

                  Nimelt väheneb maisisilo või vahamaisi kasutamise otsesel tagajärjel piimalehmade söödas selliste värvainete osakaal nagu karoteen, antotsüaan, klorofüll, võrreldes eri tüüpi heinal ja haljassöödataimedel põhineva põhisöödaga. See on sileerimise otsene tagajärg.

                  —

                  Toorpiima kasutamine, mille kalgendamisel lisatakse tootele kõnealusele piirkonnale iseloomulikke piimhappebaktereid.

                  —

                  Naturaalse kultuurvadaku kasutamine, mis loob katkematu mikrobioloogilise seose valmistamispiirkonnaga. Piimhappebaktereid sisaldav vadak on ühelt poolt lüliks, mis seob kalgendamise valmistamispiirkonnaga, ja teiselt poolt tagab pideva ja püsiva päritolupiirkonnale iseloomulike piimhappebakterite sisalduse, millest tulenevad Grana Padano juustu peamised eriomadused.

            Põhjusliku seose loomises toote omaduste ja päritolupiirkonna vahel osaleb ka juustumeister, kellel on KPN Grana Padano valmistamisel alati keskne ja oluline tähtsus.
      Ka praegu on piima muutmine Grana Padano juustuks usaldatud juustumeistritele, mitte tehnikutele või teadlastele.

         Viide spetsifikaadi avaldamisele

      Pädev asutus on algatanud riikliku vastuväite esitamise menetluse kaitstud päritolunimetuse Grana Padano muutmise ettepaneku kohta.
      Spetsifikaadi terviktekst on kättesaadav järgmisel veebisaidil:

                  —

                  http://www.politcheagricole.it/flex/cm/pages/ServeBLOB.php/L/IT/IDPagina/335
                  või

                  —

                  otse põllumajandusministeeriumi veebisaidil (www.politicheagricole.it), klõpsates „Qualità e sicurezza” („Toidu kvaliteet ja ohutus”; ekraanil vasakul üleval) ning seejärel „Disciplinari di Produzione all’esame dell’UE (Reg CE 510/2006)” („ELi läbivaatuseks esitatud spetsifikaadid (määrus (EÜ) nr 510/2006)”).


title: Komisjoni rakendusmäärus (EL) nr 1206/2014, 7. november 2014 , millega määratakse kindlaks teraviljasektori imporditollimaksud, mida kohaldatakse alates 8. novembrist 2014

text:
               8.11.2014

               ET

               Euroopa Liidu Teataja

               L 325/14

         KOMISJONI RAKENDUSMÄÄRUS (EL) nr 1206/2014,
   7. november 2014,
   millega määratakse kindlaks teraviljasektori imporditollimaksud, mida kohaldatakse alates 8. novembrist 2014
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artiklit 183,
   ning arvestades järgmist:

               (1)

               Komisjoni määruse (EL) nr 642/2010 (2) artikli 1 lõikega 1 on ette nähtud, et CN-koodide 1001 11 00, 1001 19 00, ex 1001 91 20 (pehme nisu, v.a seemneks), ex 1001 99 00 (pehme nisu, kõrge kvaliteediga, v.a seemneks), 1002 10 00, 1002 90 00, 1005 10 90, 1005 90 00, 1007 10 90 ja 1007 90 00 alla kuuluvate toodete imporditollimaks on võrdne nende toodete suhtes importimisel kehtiva sekkumishinnaga ning seda suurendatakse 55 % võrra, millest arvatakse maha kõnealuse kaubasaadetise suhtes kehtiv CIF-impordihind. See maks ei tohi siiski ületada ühise tollitariifistiku tollimaksumäära.

               (2)

               Määruse (EL) nr 642/2010 artikli 1 lõikega 2 on ette nähtud, et nimetatud artikli lõikes 1 osutatud tollimaksu arvutamiseks kehtestatakse nimetatud lõikes osutatud toodetele korrapäraste ajavahemike järel tüüpiline CIF-impordihind.

               (3)

               Määruse (EL) nr 642/2010 artikli 2 lõike 1 kohaselt on nimetatud määruse artikli 1 lõikes 1 osutatud toodete imporditollimaksu arvutamiseks kasutatav hind iga päeva tüüpiline CIF-impordihind, mis on kindlaks määratud nimetatud määruse artikliga 5 ette nähtud korras.

               (4)

               Seepärast tuleks alates 8. novembrist 2014 kehtestada imporditollimaksud, mida kohaldatakse uute maksude jõustumiseni.

               (5)

               Kooskõlas määruse (EL) nr 642/2010 artikli 2 lõikega 2 peaks käesolev määrus jõustuma Euroopa Liidu Teatajas avaldamise päeval,

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 642/2010 artikli 1 lõikes 1 osutatud teraviljasektori imporditollimaksud, mida kohaldatakse alates 8. novembrist 2014, on sätestatud käesoleva määruse I lisas, lähtudes II lisas esitatud teabest.
   Artikkel 2
   Käesolev määrus jõustub selle Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 7. november 2014

            Komisjoni nimel

            presidendi eest

            põllumajanduse ja maaelu arengu peadirektor

         Jerzy PLEWA

      (1)  ELT L 347, 20.12.2013, lk 671.

      (2)  Komisjoni määrus (EL) nr 642/2010, 20. juuli 2010, nõukogu määruse (EÜ) nr 1234/2007 rakenduseeskirjade kohta teraviljasektori imporditollimaksude osas (ELT L 187, 21.7.2010, lk 5).

      I LISA
      Määruse (EL) nr 642/2010 artikli 1 lõikes 1 osutatud toodete impordimaksud, mida kohaldatakse alates 8. novembrist 2014

                  CN-kood

                  Kaupade kirjeldus

                  Imporditollimaks (1)

                  (eurot/tonn)

                  1001 11 00

                  Kõva NISU, seemneks

                  0,00

                  1001 19 00

                  Kõva NISU, kõrge kvaliteediga, v.a seemneks

                  0,00

                  keskmise kvaliteediga, v.a seemneks

                  0,00

                  madala kvaliteediga, v.a seemneks

                  0,00

                  ex 1001 91 20

                  Pehme NISU, seemneks

                  0,00

                  ex 1001 99 00

                  Pehme NISU, kõrge kvaliteediga, v.a seemneks

                  0,00

                  1002 10 00

                  RUKIS, seemneks

                  0,00

                  1002 90 00

                  Rukis, v.a seemneks

                  0,00

                  1005 10 90

                  MAIS, seemneks (v.a hübriidid)

                  0,00

                  1005 90 00

                  MAIS, v.a seemneks (2)

                  0,00

                  1007 10 90

                  TERASORGO, seemneks (v.a hübriidid)

                  0,00

                  1007 90 00

                  TERASORGO, v.a seemneks

                  0,00

         (1)  Importija võib taotleda määruse (EL) nr 642/2010 artikli 2 lõike 4 kohaselt imporditollimaksu vähendamist:

                  —

                  3 eurot tonni kohta kaupade puhul, mis jõuavad liitu Atlandi ookeani või Suessi kanali kaudu ja kui lossimissadam asub Vahemere ääres (Gibraltari väinast kaugemal) või Musta mere ääres;

                  —

                  2 eurot tonni kohta kaupade puhul, mis jõuavad liitu Atlandi ookeani kaudu ja kui lossimissadam asub Taanis, Eestis, Iirimaal, Lätis, Leedus, Poolas, Soomes, Rootsis, Ühendkuningriigis või Pürenee poolsaarel Atlandi ookeani poolsel rannikul.

         (2)  Importija võib taotleda imporditollimaksu vähendamist ühtse määra alusel 24 eurot tonni kohta, kui on täidetud määruse (EL) nr 642/2010 artiklis 3 kehtestatud tingimused.

      II LISA
      I lisas kehtestatud imporditollimaksude arvutamisel arvestatavad tegurid

                  1.

                  Määruse (EL) nr 642/2010 artikli 2 lõikes 2 osutatud võrdlusperioodi keskmised:

                              (eurot/tonn)

                              Pehme nisu (1)

                              Mais

                              Börs

                              Minneapolis

                              Chicago

                              Noteering

                              180,57

                              115,23

                              Mehhiko lahe lisatasu

                              —

                              28,18

                              Suure järvistu lisatasu

                              71,30

                              —

                  2.

                  Määruse (EL) nr 642/2010 artikli 2 lõikes 2 osutatud võrdlusperioodi keskmised:

                              Lasti veokulud: Mehhiko laht — Rotterdam

                              14,53 eurot/t

                              Lasti veokulud: Suur järvistu — Rotterdam

                              47,16 eurot/t

         (1)  Lisatasu 14 eurot/t sisse arvestatud (määruse (EL) nr 642/2010 artikli 5 lõige 3).


title: Komisjoni rakendusmäärus (EL) 2016/325, 7. märts 2016, millega kehtestatakse kindlad impordiväärtused, et määrata kindlaks teatava puu- ja köögivilja hind piiril

text:
               8.3.2016

               ET

               Euroopa Liidu Teataja

               L 61/5

         KOMISJONI RAKENDUSMÄÄRUS (EL) 2016/325,
   7. märts 2016,
   millega kehtestatakse kindlad impordiväärtused, et määrata kindlaks teatava puu- ja köögivilja hind piiril
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007 (1),
   võttes arvesse komisjoni 7. juuni 2011. aasta rakendusmäärust (EL) nr 543/2011, millega kehtestatakse nõukogu määruse (EÜ) nr 1234/2007 üksikasjalikud rakenduseeskirjad seoses puu- ja köögiviljasektori ning töödeldud puu- ja köögivilja sektoriga (2), eriti selle artikli 136 lõiget 1,
   ning arvestades järgmist:

               (1)

               Rakendusmääruses (EL) nr 543/2011 on sätestatud vastavalt mitmepoolsete kaubandusläbirääkimiste Uruguay vooru tulemustele kriteeriumid, mille alusel kehtestab komisjon kolmandatest riikidest importimisel kõnealuse määruse XVI lisa A osas sätestatud toodete ja ajavahemike kohta kindlad impordiväärtused.

               (2)

               Iga turustuspäeva kindel impordiväärtus on arvutatud rakendusmääruse (EL) nr 543/2011 artikli 136 lõike 1 kohaselt, võttes arvesse päevaandmete erinevust. Seetõttu peaks käesolev määrus jõustuma selle Euroopa Liidu Teatajas avaldamise kuupäeval,

         ON VASTU VÕTNUD KÄESOLEVA MÄÄRUSE:
   Artikkel 1
   Käesoleva määruse lisas määratakse kindlaks rakendusmääruse (EL) nr 543/2011 artikliga 136 ette nähtud kindlad impordiväärtused.
   Artikkel 2
   Käesolev määrus jõustub Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 7. märts 2016

            Komisjoni nimel

            presidendi eest

            põllumajanduse ja maaelu arengu peadirektor

         Jerzy PLEWA

      (1)  ELT L 347, 20.12.2013, lk 671.

      (2)  ELT L 157, 15.6.2011, lk 1.

      LISA

         Kindlad impordiväärtused, et määrata kindlaks teatava puu- ja köögivilja hind piiril

                  (eurot 100 kg kohta)

                  CN-kood

                  Kolmanda riigi kood (1)

                  Kindel impordiväärtus

                  0702 00 00

                  EG

                  371,5

                  IL

                  154,0

                  MA

                  98,5

                  SN

                  174,9

                  TN

                  112,1

                  TR

                  98,3

                  ZZ

                  168,2

                  0707 00 05

                  JO

                  194,1

                  MA

                  84,5

                  TR

                  158,2

                  ZZ

                  145,6

                  0709 93 10

                  MA

                  62,3

                  TR

                  162,8

                  ZZ

                  112,6

                  0805 10 20

                  EG

                  44,3

                  IL

                  73,9

                  MA

                  54,5

                  TN

                  54,2

                  TR

                  65,1

                  ZZ

                  58,4

                  0805 50 10

                  MA

                  118,8

                  TN

                  91,8

                  TR

                  89,3

                  ZZ

                  100,0

                  0808 10 80

                  CL

                  93,0

                  CN

                  66,5

                  US

                  134,2

                  ZZ

                  97,9

                  0808 30 90

                  CL

                  176,2

                  CN

                  112,4

                  TR

                  58,3

                  ZA

                  97,5

                  ZZ

                  111,1

         (1)  Riikide nomenklatuur on sätestatud komisjoni 27. novembri 2012. aasta määruses (EL) nr 1106/2012, millega rakendatakse Euroopa Parlamendi ja nõukogu määrust (EÜ) nr 471/2009 (mis käsitleb ühenduse statistikat väliskaubanduse kohta kolmandate riikidega) seoses riikide ja territooriumide nomenklatuuri ajakohastamisega (ELT L 328, 28.11.2012, lk 7). Kood „ZZ” tähistab „muud päritolu”.


title: Nõukogu rakendusmäärus (EL) nr 805/2010, 13. september 2010 , millega kehtestatakse uuesti lõplik dumpinguvastane tollimaks Hiina Rahvavabariigist pärit ja äriühingu Foshan Shunde Yongjian Housewares and Hardware Co. Ltd. (Foshan) toodetud triikimislaudade impordi suhtes

text:
               15.9.2010

               ET

               Euroopa Liidu Teataja

               L 242/1

         NÕUKOGU RAKENDUSMÄÄRUS (EL) nr 805/2010,
   13. september 2010,
   millega kehtestatakse uuesti lõplik dumpinguvastane tollimaks Hiina Rahvavabariigist pärit ja äriühingu Foshan Shunde Yongjian Housewares and Hardware Co. Ltd. (Foshan) toodetud triikimislaudade impordi suhtes
   EUROOPA LIIDU NÕUKOGU,
   võttes arvesse Euroopa Liidu toimimise lepingut,
   võttes arvesse nõukogu 30. novembri 2009. aasta määrust (EÜ) nr 1225/2009 kaitse kohta dumpinguhinnaga impordi eest riikidest, mis ei ole Euroopa Ühenduse liikmed (edaspidi „algmäärus”), (1) eriti selle artiklit 9,
   võttes arvesse ettepanekut, mille Euroopa Komisjon esitas pärast konsulteerimist nõuandekomiteega,
   ning arvestades järgmist:
   A.   MENETLUS

               (1)

               Määrusega (EÜ) nr 452/2007 (2) („vaidlustatud määrus”) kehtestas nõukogu lõplikud dumpinguvastased tollimaksud, mille määrad ulatusid 9,9 %-st 38,1 %-ni, Hiina RVst ja Ukrainast pärit triikimislaudade (koos varrukalauaga kas tugijalgadel või ilma, auru sisseimamisega ja/või kuumuti ja/või puhuriga või ilma ja selle olulised osad nagu tugijalad, triikimispind ja triikraua alusrest) impordi suhtes.

               (2)

               12. juunil 2007 esitas üks koostööd tegev Hiina eksportiv tootja (Foshan Shunde Yongjian Housewares and Hardware Co. Ltd.; edaspidi „äriühing Foshan Shunde”) üldkohtule (enne Lissaboni lepingu jõustumist „esimese astme kohus”) taotluse tühistada määrus (EÜ) nr 452/2007 selles osas, mis on seotud hagejaga (3).

               (3)

               29. jaanuaril 2008 jättis üldkohus äriühingu Foshan Shunde taotluse rahuldamata.

               (4)

               3. aprillil 2008 esitas äriühing Foshan Shunde Euroopa Kohtule uue hagi, paludes kohtul tühistada üldkohtu tehtud kohtuotsus ja määrus (EÜ) nr 452/2007 selles osas, mis on seotud hagejaga.

               (5)

               1. oktoobril 2009 tühistas Euroopa Kohus oma otsuses kohtuasjas C-141/08 P (edaspidi „Euroopa Kohtu otsus”) eelneva, üldkohtu 29. jaanuari 2008. aasta otsuse. Euroopa Kohus leidis oma otsuses, et algmääruse artikli 20 lõike 5 eiramine on avaldanud kahjulikku mõju äriühingu Foshan Shunde kaitseõigusele. Seega tühistas Euroopa Kohus vaidlustatud määruse selles osas, mis on seotud äriühingu Foshan Shunde toodetud triikimislaudade impordiga.

               (6)

               Üldkohus on kinnitanud oma kohtuasjas T-2/95 (4) (edaspidi „kohtuasi IPS”), et kohtuasjade puhul, mille menetlus koosneb mitmest haldustoimingust, ei tähenda ühe etapi tühistamine kogu menetluse tühistamist. Dumpinguvastane menetlus on üks näide sellisest mitmest etapist koosnevast menetlusest. Sellest tulenevalt ei tähenda vaidlustatud määruse tühistamine selles osas, mis on seotud ühe poolega, kogu nimetatud määruse vastuvõtmisele eelnenud menetluse tühistamist. Peale selle peavad kooskõlas Euroopa Liidu toimimise lepingu artikliga 266 liidu institutsioonid täitma Euroopa Kohtu 1. oktoobri 2009. aasta otsust. See tähendab ka võimalust parandada vaidlustatud määruse neid aspekte, mis viisid selle tühistamiseni, jättes samal ajal muutmata vaidlustamata osad, mida kohtuotsus ei mõjuta, nagu on otsustatud kohtuasjas C-458/98 P (5) (edaspidi „apellatsioonkaebus kohtuasjas IPS”). Tuleks märkida, et peale algmääruse artikli 20 lõike 5 rikkumise kohta tehtud järelduse jäävad kõik teised vaidlustatud määruses esitatud järeldused automaatselt jõusse, kuna Euroopa Kohus lükkas tagasi kõik selles suhtes esitatud väited.

               (7)

               Pärast Euroopa Kohtu 1. oktoobri 2009. aasta otsust avaldati teade, (6) milles käsitletakse dumpinguvastase uurimise osalist taasalustamist muu hulgas Hiina Rahvavabariigist pärit triikimislaudade impordi suhtes. Taasalustamise ulatus piirdub Euroopa Kohtu otsuse rakendamisega äriühingu Foshan Shunde suhtes.

               (8)

               Komisjon teavitas ametlikult teadaolevalt asjast huvitatud eksportivaid tootjaid, importijaid ja kasutajaid, eksportiva riigi esindajaid ning liidu tootmisharu uurimise osalisest taasalustamisest. Huvitatud isikutele anti võimalus teha oma seisukohad kirjalikult teatavaks ja taotleda asja arutamist teates sätestatud tähtaja jooksul.

               (9)

               Võimalus ärakuulamiseks anti kõigile nendele isikutele, kes esitasid selleks taotluse eespool sätestatud tähtaja jooksul ja näitasid ära konkreetsed põhjused, miks nad tuleks ära kuulata.

               (10)

               Vastused saadi kahelt Hiina Rahvavabariigi eksportivalt tootjalt (üks neist oli otseselt asjaga seotud osaline, st äriühing Foshan Shunde), liidu tootmisharult ja kahelt sõltumatult importijalt.

               (11)

               Kõikidele asjaosalistele teatati peamistest asjaoludest ja kaalutlustest, mille põhjal kavatseti soovitada äriühingu Foshan Shunde suhtes lõplike dumpinguvastaste tollimaksude kehtestamist. Neile anti pärast teabe avalikustamist võimalus esitada teatava ajavahemiku jooksul oma märkused. Isikute märkused võeti arvesse ning vajaduse korral muudeti järeldusi vastavalt.

         B.   EUROOPA KOHTU OTSUSE RAKENDAMINE

   1.   Sissejuhatavad märkused

               (12)

               Tuletatakse meelde, et vaidlustatud määruse tühistamise põhjus oli asjaolu, et komisjon saatis nõukogule oma ettepaneku kehtestada lõplik dumpinguvastane tollimaks enne algmääruse artikli 20 lõike 5 kohase kohustusliku tähtaja möödumist, mis järgneb sellele, kui huvitatud isikutele saadetakse teave lõpliku avalikustamise kohta.

         2.   Huvitatud isikute märkused

               (13)

               Äriühingu Foshan Shunde väitel ei nõuta Euroopa Kohtu otsusega rakendusmeetmete kehtestamist. Äriühing leiab, et menetluse taasalustamine on seadusevastane seetõttu, et algmääruses puudub konkreetne säte vastava lähenemisviisi rakendamiseks ning et taasalustamine oleks vastuolus uurimise lõpuleviimiseks algmääruse artikli 6 lõikes 9 sätestatud kohustusliku 15kuulise tähtajaga ja WTO dumpinguvastase lepingu artikli 5 lõikes 10 sätestatud 18kuulise tähtajaga. Äriühing Foshan Shunde leidis, et kohtuasi IPS ei tohiks olla pretsedent seetõttu, et selle aluseks on nõukogu 11. juuli 1988.aasta määrus (EMÜ) nr 2423/88 kaitse kohta dumpinguhinnaga impordi eest riikidest, mis ei ole Euroopa Ühenduse liikmed (7) (endine algmäärus), mille alusel kohustuslikud tähtajad veel ei kehtinud. Samuti väitis äriühing Foshan Shunde, et kui komisjon peaks otsustama jätkata Euroopa Kohtu otsuse rakendamist, tuleks võtta aluseks komisjoni 20. veebruari 2007. aasta dokument lõpliku avalikustamise kohta (milles osalisele võimaldati turumajanduslikku kohtlemist ja äriühingu puhul ei täheldatud dumpingut), mitte aga 23. märtsi 2007. aasta läbivaadatud lõpliku avalikustamise dokument (milles komisjon kinnitas oma esialgseid järeldusi äriühingu Foshan Shunde kohta, et äriühingule ei võimaldata turumajanduslikku kohtlemist ja et äriühingu dumpingumarginaal on 18,1 %).

               (14)

               Teine Hiina eksportiv tootja Zheijiang Harmonic Hardware Products Co. Ltd. (edaspidi „äriühing Zheijiang Harmonic”) esitas mitu argumenti, mis olid põhimõtteliselt samad kui äriühingu Foshan Shunde omad, st et menetluse taasalustamiseks puudub õiguslik alus ning et seaduse alusel ei ole võimalik taaskehtestada dumpinguvastaseid tollimakse pärast algmääruse ja WTO dumpinguvastase lepingu kohaseid tähtaegu. Ta väitis ka, et lõplikku avalikustamist käsitleva korrigeeritud dokumendi avaldamine ja algmääruse artikli 20 lõike 5 kohase vastamisaja andmine ei korva äriühingu Zheijiang Harmonic õiguste kahjustamist ja seadusevastast tollimaksu kehtestamist. Äriühing märkis lõpetuseks, et komisjon ei saa taaskehtestada dumpinguvastaseid meetmeid teabe alusel, mis hõlmab 2005. aastat, st perioodi, mis oli rohkem kui neli aastat enne, kui algatati uurimise osaline taasalustamine, sest see ei oleks kooskõlas algmääruse artikli 6 lõikega 1. Äriühing Zheijang Harmonic väitis ka, et komisjon ei saa juhtumit taasavada, sest ta on minetanud oma objektiivsuse ja erapooletuse seetõttu, et Euroopa Kohus tühistas osaliselt komisjoni vaidlustatud määruse ettepaneku.

               (15)

               Kaks liidu sõltumatut importijat/tootjat ei esitanud mitte mingisugust teavet taasuurimise õiguslike aspektide kohta, vaid pigem rõhutasid oma rolli liidu triikimislaudade turul. Üks neist rõhutas ka Euroopa Kohtu tühistamisotsusest ja sellele järgnevast uurimise osalisest taasavamisest tulenevaid tagajärgi äritegevusele.

               (16)

               Liidu tootmisharu väitel maksavad liidu tootjad Euroopa Kohtu leitud rikkumiste eest, sest nad ei ole kaitstud dumpinguhinnaga ja kahju tekitava impordi eest. Liidu tootmisharu tegi ettepaneku jätkata menetlust kohast, kus ilmnes komisjoni rikkumine, st ajast, mil Hiina äriühing pidi esitama komisjoni 23. märtsi 2007. aastal avaldatud, lõplikku avalikustamist käsitleva korrigeeritud dokumendi kohta oma märkused; seejärel tulnuks huvitatud isikute märkusi analüüsida ja saata nõukogule uus ettepanek, milles piirdutaks äriühingu Foshan Shunde olukorraga ja mille eesmärk olnuks ennistada dumpinguvastane tollimaks äriühingu Foshan Shunde toodetud triikimislaudade impordi suhtes. Liidu tootmisharu väitel on sarnast lähenemisviisi varem kasutatud (nt järgmistel juhtudel: otsus kohtuasjas IPS, apellatsioonkaebus kohtuasjas IPS ja määrus (EÜ) nr 235/2004, (8) mis võeti vastu pärast Euroopa Kohtu otsust kohtuasjas C-76/00 Petrotub SA ja Republica SA versus Euroopa Liidu Nõukogu). Pealegi ei kehti kõnealuse osalise sõnul algmäärusega ettenähtud 15kuuline tähtaeg dumpinguvastast tollimaksu kehtestava määruse muudatuse suhtes, mis tehakse Euroopa Liidu Kohtu otsuse rakendamiseks.

         3.   Märkuste analüüs

               (17)

               Tuletatakse meelde, et Euroopa Kohus lükkas tagasi kõik äriühingu Foshan Shunde sisulised argumendid kohtuasjaga seoses. Seega on liidu institutsioonide peamine kohustus parandada haldusmenetluse seda osa, kus esialgse uurimise käigus tehti rikkumine.

               (18)

               Väide, mille kohaselt dumpinguvastase uurimise lõpuleviimiseks ettenähtud tähtaegade (st 15 ja 18 kuud) kehtestamise tõttu ei saa komisjon järgida kohtuasja IPS aluseks võtvat lähenemisviisi, leiti olevat põhjendamatu. Leitakse, et kõnealune tähtaeg ei ole Euroopa Liidu Kohtu otsuse rakendamise seisukohalt asjakohane. Nimetatud tähtaeg kehtib tõepoolest esialgse uurimise suhtes selle algatamiskuupäevast kuni lõplike meetmete võtmise kuupäevani ning see ei kehti ühegi järgneva meetme suhtes, mis tuleb võib-olla võtta näiteks meetme kohtuliku läbivaatamise tulemusena. Pealegi tähendaks mõni teine tõlgendusviis seda, et liidu tootmisharu võetud edukas õiguslik meede oleks asjaosalise jaoks ilma tegeliku mõjuta juhul, kui tunnustatakse asjaolu, et kuna esialgse uurimise lõpuleviimise tähtaeg on möödunud, ei ole võimalik Euroopa Liidu Kohtu otsust rakendada. See oleks vastuolus põhimõttega, et kõigil osalistel peaks olema õigus tõhusale õigusalasele kontrollile.

               (19)

               Tuleb ka meenutada, et üldkohus on oma liidetud kohtuasjades T-163/94 ja T-165/94 (9) tehtud kohtuotsustes leidnud, et isegi endise algmääruse alusel kehtivat soovituslikku tähtaega ei saa ülemäära pikaks venitada ja et üle kolme aasta vältav uurimine on liiga pikk. See on vastuolus kohtuasjaga IPS, mille puhul Euroopa Kohtu otsuse rakendamine toimus seitse aastat pärast esialgse uurimise algatamist ja Euroopa Kohtu otsuses puudub viide sellele, nagu oleksid tähtajad olnud asjassepuutuvad.

               (20)

               Seega järeldatakse, et algmääruse artikli 6 lõige 9 kehtib üksnes menetluste algatamise suhtes ja algmääruse artikli 5 lõike 9 alusel algatatud uurimise järelduste suhtes, aga mitte sellise uurimise osalise taasalustamise suhtes, mille eesmärk on rakendada Euroopa Liidu Kohtu otsust.

               (21)

               Käesolev järeldus on kooskõlas lähenemisviisiga, mida kasutatakse, et rakendada WTO vaekogude ja apellatsioonikogu ettekandeid käsitlevaid kohtuotsuseid, milles on tunnustatud institutsioonide õigust parandada dumpinguvastaseid tollimakse kehtestava määruse puudujääke, selleks et tagada kooskõla vaidluste lahendamise organi ettekannetega, sealhulgas liiduga seotud juhtudel (10). Neil juhtudel leiti olevat vajalik võtta kasutusele erimenetlused WTO vaekogude ja apellatsioonikogu ettekannete rakendamiseks, kuna vastavad ettekanded ei ole liidu õiguskorras vahetult kohaldatavad, samal ajal kui Euroopa Kohtu otsused on vahetult kohaldatavad.

               (22)

               Algmääruse artikli 6 lõike 1 kohaldamise osas esitatud argumentide puhul märgitakse, et ei leitud algmääruse artikli 6 lõike 1 rikkumist, sest komisjon ei ole mitte alustanud uut menetlust, vaid taasalustanud esialgse uurimise selleks, et rakendada Euroopa Kohtu otsust.

               (23)

               Argumendi osas, mille kohaselt äriühingule Foshan Shunde oleks pidanud saadetama avalikustamist käsitlev 20. veebruari 2007. aasta dokument, mitte avalikustamist käsitlev 23. märtsi 2007. aasta korrigeeritud dokument, leitakse, et kooskõlas Euroopa Kohtu otsusega peaks komisjon menetlusnõude eiramise heastama. Menetlusnõude eiramisega oli tegu üksnes juhul, kui äriühingule Foshan Shunde jäi avalikustamist käsitleva korrigeeritud dokumendi kohta märkuste esitamiseks vähem kui 10 päeva. Seega ei mõjutanud Euroopa Kohtu otsus esialgse uurimise eelnevate etappide kehtivust ja seetõttu ei ole vaja neid käesoleva osalise taasavamise raames läbi vaadata.

         4.   Järeldus

               (24)

               Võttes arvesse osaliste esitatud märkusi ja nende analüüsi, järeldati, et Euroopa Kohtu otsuse rakendamiseks tuleks taasavalikustada äriühingule Foshan Shunde ja teistele huvitatud isikutele lõplikku avalikustamist käsitlev 23. märtsi 2007. aasta korrigeeritud dokument, mille alusel tehti ettepanek taaskehtestada vaidlustatud määrusega dumpinguvastane tollimaks Foshan Shunde toodetud triikimislaudade impordi suhtes.

               (25)

               Eespool esitatut aluseks võttes järeldati veel, et komisjon peaks võimaldama äriühingule Foshan Shunde ja teistele huvitatud isikutele piisavalt aega märkuste esitamiseks lõpliku avalikustamist käsitleva 23. märtsi 2007. aasta korrigeeritud dokumendi kohta ja seejärel neid märkusi hindama, et teha kindlaks, kas oleks vaja teha nõukogule ettepanek, millega taaskehtestada dumpinguvastane tollimaks äriühingu Foshan Shunde toodetud triikimislaudade impordi suhtes esialgset uurimisperioodi hõlmavate faktide põhjal.

         C.   AVALIKUSTAMINE

               (26)

               Kõiki huvitatud isikuid teavitati olulistest faktidest ja kaalutlustest, mille põhjal kavatseti rakendada Euroopa Kohtu otsust.

               (27)

               Kõigile huvitatud isikutele anti võimalus märkuste tegemiseks (kohaldades algmääruse artikli 20 lõikega 5 ettenähtud 10päevast perioodi). Nende märkusi kaaluti ja võeti arvesse, kui need olid asjakohased, kuid nende alusel ei peetud vajalikuks eelnevaid järeldusi muuta.

               (28)

               Äriühingule Foshan Shunde ja kõigile teistele huvitatud isikutele saadeti lõplikku avalikustamist käsitlev 23. märtsi 2007. aasta korrigeeritud dokument, mille põhjal tehti ettepanek taaskehtestada dumpinguvastane tollimaks äriühing Foshan Shunde toodetud triikimislaudade impordi suhtes esialgset uurimisperioodi hõlmavate faktide põhjal.

               (29)

               Äriühingule Foshan Shunde ja kõigile teistele huvitatud isikutele anti võimalus esitada lõplikku avalikustamist käsitleva korrigeeritud dokumendi kohta märkusi. Suuliselt ja kirjalikult esitatud seisukohti arutati ja võeti asjakohaselt arvesse. Esitatud märkuste põhjal võib täheldada järgmist. Käesolevas määruses võetavad meetmete aluseks on asjaolu, et Euroopa Kohtu otsuses rõhutas kohus, et algmääruse artikli 2 lõike 7 punktile c ei saa anda tõlgendust, mille kohaselt komisjon on kohustatud esitama nõukogule ettepaneku lõplike meetmete kohta, millega korratakse viga, mis pandi toime nimetatud sätte sisuliste kriteeriumide esialgsel hindamisel (11). Ehkki Euroopa Kohus tegi kõnealuses kohtuasjas nimetatud märkuse seoses asjassepuutuva isikuga, on selge, et seda tõlgendust tuleb kohaldada võrdsetel alustel, seega ei tohiks korrata viga ka liidu tootmisharu suhtes. Nagu on märgitud lõplikku avalikustamist käsitlevas 23. märtsi 2007. aasta korrigeeritud dokumendis, sama kuupäeva kandvas spetsiifilist teavet avalikustavas lõplikus dokumendis ning komisjoni varem saadetud kirjades apellandile, millele nimetatud dokumendid toetuvad, ei tohiks äriühingule Foshan Shunde võimaldada turumajanduslikku kohtlemist, sest tema raamatupidamistavades leiti olevat mitu tõsist puudujääki ja need polnud seetõttu kooskõlas rahvusvaheliste raamatupidamisstandarditega. Artikli 2 lõike 7 teise kriteeriumi eiramist ei saa parandada Euroopa Kohtu otsuse lõike 12 viimases lauses nimetatud statistika abil. Seega tuleks 20. veebruari 2007. aasta lõplikku avalikustamist käsitlevas dokumendis algselt kaalutletud lähenemisviis lugeda veaks, mis tuleks parandada. Et kaitsta liidu tootmisharu dumpingu vastu, tuleks taotluse esitaja suhtes taaskehtestada võimalikult kiiresti olukorrast tulenev dumpinguvastane tollimaks.

               (30)

               Pärast seda kui olid teatavaks tehtud olulised faktid ja kaalutlused, mille alusel kavatseti soovitada lõplike dumpinguvastaste meetmete taaskehtestamist, tegi Hiina eksportiv tootja ettepaneku hinnakohustuste võtmiseks algmääruse artikli 8 lõike 1 kohaselt. Siiski ei suudetud seda hinnakohustuse pakkumist vaidlustatud määruse põhjenduses 68 tõstatatud probleemide taustal õigustada, nimelt vajadus kindlaks määrata kõigile arvukatele tooteliikidele mõistlik minimaalne impordihind, mida komisjon saaks nõuetekohaselt kontrollida, ilma et tekiks meetmetest kõrvalehoidmise oht. Lisaks soovitati äriühingu pakutud hinnakohustusena kas ühte keskmist minimaalset hinda ainult ühe liidu eksporditava tooteliigi jaoks või mitut minimaalset impordihinda, mille aluseks oleks kaalutud keskmine hind mitme toote kombinatsiooni puhul. Peale selle olid kõigi kombinatsioonide puhul pakutud minimaalsed impordihinnad oluliselt madalamad kõrgeimast määratletud ekspordihinnast. Selle põhjal järeldati, et selline kohustus on ebapraktiline ja seepärast ei saa seda heaks kiita. Asjaomast isikut teavitati sellest ja talle anti võimalus esitada oma märkused. Siiski ei muutnud tema märkused eespool esitatud järeldust.

         D.   MEETMETE KESTUS

               (31)

               Käesolev menetlus ei mõjuta kuupäeva, millal vaidlustatud määrusega kehtestatud meetmed kaotavad kehtivuse algmääruse artikli 11 lõike 2 alusel,

         ON VASTU VÕTNUD KÄESOLEVA MÄÄRUSE:
   Artikkel 1
   1.   Käesolevaga taaskehtestatakse lõplik dumpinguvastane tollimaks Hiina Rahvavabariigist pärit ja äriühingu Foshan Shunde Yongjian Housewares ja Hardware Co. Ltd., Foshan (TARIC lisakood A785) poolt toodetavate triikimislaudade suhtes (sh varrukalauad ja triikimislaudade olulised osad, nagu tugijalad, triikimispind ja triikraua alusrest), mis praegu kuuluvad CN-koodide ex 3924 90 00, ex 4421 90 98, ex 7323 93 90, ex 7323 99 91, ex 7323 99 99, ex 8516 79 70 ja ex 8516 90 00 (TARICi koodid3924900010, 4421909810, 7323939010, 7323999110, 7323999910, 8516797010 ja 8516900051) alla ning on kas tugijalgadel või ilma, auru sisseimamisega ja/või kuumuti ja/või puhuriga või ilma, impordi suhtes.
   2.   Lõpliku dumpinguvastase tollimaksu määr, mida kohaldatakse vaba netohinna suhtes liidu piiril enne tollimaksu sissenõudmist on 18,1 %.
   3.   Kui ei ole ette nähtud teisiti, kohaldatakse kehtivaid tollimaksusätteid.
   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõigis liikmesriikides.
      Brüssel, 13. september 2010

            Nõukogu nimel

            eesistuja

         S. VANACKERE

      (1)  ELT L 343, 22.12.2009, lk 51.

      (2)  ELT L 109, 26.4.2007, lk 12.

      (3)  Kohtuasi T-206/07 Foshan Shunde Yongjian Housewares and Hardware versus nõukogu.

      (4)  Kohtuasi T-2/95 Industrie des poudres sphériques (IPS) versus nõukogu [1998] EKL II-3939.

      (5)  Kohtuasi C-458/98 P Industrie des poudres sphériques (IPS) versus nõukogu [2000] EKL I-08147.

      (6)  ELT C 308, 18.12.2009, lk 44.

      (7)  EÜT L 209, 2.8.1988, lk 1.

      (8)  ELT L 40, 12.2.2004, lk 11.

      (9)  Liidetud kohtuasjad T-163/94 ja T-165/94: NTN Corporation ja Koyo Seiko Co. Ltd versus Euroopa Liidu Nõukogu, Euroopa Kohtu lahendid 1995 lehekülg II-01381.

      (10)  Euroopa ühendused – Indiast pärit puuvillase voodipesu impordi suhtes kehtestatud dumpinguvastased tollimaksud: tuginemine India vaidluste lahendamise käsitusleppe WT/DS141/AB/RW (8. aprill 2003) artikli 21.5 lõigetele 82–86; nõukogu 23. juuli 2001.aasta määrusele (EÜ) nr 1515/2001 meetmete kohta, mida ühendus võib võtta pärast WTO vaidluste lahendamise organi aruannet dumpingu- ja subsiidiumivastaste meetmete kohta (EÜT L 201, 26.7.2001, lk 10); nõukogu 8. märtsi 2004. aasta määrusele (EÜ) nr 436/2004, millega muudetakse määrust (EÜ) nr 1784/2000 teatavate Brasiiliast, Tšehhi Vabariigist, Jaapanist, Hiina Rahvavabariigist, Korea Vabariigist ja Taist pärinevate tempermalmist toruliitmike impordi suhtes lõpliku dumpinguvastase tollimaksu kehtestamise ning ajutise tollimaksu lõpliku sissenõudmise kohta (ELT L 72, 11.3.2004, lk 15), mis järgnes WTO vaidluste lahendamise organi aruannetele.

      (11)  Euroopa Kohtu otsuse lõige 111.


title: Komisjoni rakendusmäärus (EL) nr 1338/2014, 16. detsember 2014 , millega muudetakse rakendusmäärust (EL) nr 439/2011, et pikendada määrusest (EMÜ) nr 2454/93 tehtud erandi kehtivusaega seoses üldise tariifsete soodustuste süsteemi raames kehtestatud päritolustaatusega toodete määratlusega, et võtta arvesse Cabo Verde eriolukorda teatavate kalandustoodete Euroopa Liitu eksportimisel

text:
               17.12.2014

               ET

               Euroopa Liidu Teataja

               L 360/17

         KOMISJONI RAKENDUSMÄÄRUS (EL) nr 1338/2014,
   16. detsember 2014,
   millega muudetakse rakendusmäärust (EL) nr 439/2011, et pikendada määrusest (EMÜ) nr 2454/93 tehtud erandi kehtivusaega seoses üldise tariifsete soodustuste süsteemi raames kehtestatud päritolustaatusega toodete määratlusega, et võtta arvesse Cabo Verde eriolukorda teatavate kalandustoodete Euroopa Liitu eksportimisel
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 12. oktoobri 1992. aasta määrust (EMÜ) nr 2913/92, (1) millega kehtestatakse ühenduse tolliseadustik, eriti selle artiklit 247,
   võttes arvesse komisjoni 2. juuli 1993. aasta määrust (EMÜ) nr 2454/93, millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik, (2) eriti selle artikli 89 lõike 1 punkti b,
   ning arvestades järgmist:

               (1)

               Komisjoni määrusega (EÜ) nr 815/2008 (3) kehtestati Cabo Verde suhtes erand määruses (EMÜ) nr 2454/93 sätestatud päritolureeglitest. Rakendusmäärusega (EL) nr 439/2011 (4) kehtestas komisjon Cabo Verde suhtes uue erandi kõnealustest päritolureeglitest. Viimati nimetatud erandi kohaldamine lõpeb 31. detsembril 2014.

               (2)

               Cabo Verde esitas 4. juuni 2014. aasta kirjaga taotluse kõnealuse erandi kehtivusaja pikendamiseks määramata ajaks alates 1. jaanuarist 2015 kuni Euroopa Liidu ja Cabo Verde vahel sõlmitud protokolli (mis tuleb avaldada ning millega määratakse kindlaks lepinguosalistevahelise kehtiva kalandusalase partnerluslepinguga ette nähtud kalapüügivõimalused ja rahaline toetus) kehtivuse lõppemiseni või liidu ja Lääne-Aafrika Riikide Majandusühenduse vahel sõlmitava tulevase majanduspartnerluslepingu kohaste päritolureeglite kohaldamiskuupäevani, olenevalt sellest, kumb kuupäev on hilisem. Kõnealune taotlus käsitleb makrellifileest valmistatud toodete ja konservide 2 500 tonni suurust aastast kogust ning makrelltuuni või fregatt-makrelltuuni fileest valmistatud toodete ja konservide 875 tonni suurust kogust.

               (3)

               Alates 2008. aastast Cabo Verdele määratud aastased erandiga hõlmatud üldkogused on olulisel määral aidanud parandada Cabo Verde kalatöötlemissektori olukorda. Tänu kõnealustele kogustele on teataval määral taaselustatud Cabo Verde rannapüügilaevastikku, mis on kõnealuse riigi jaoks eluliselt tähtis. Cabo Verde laevastiku täielik taaselustamine ettenähtud määrani tähendab seda, et Cabo Verde kalatöötlemisettevõtteid tuleb jätkuvalt varustada piisavas koguses kohalikku päritolu toormaterjaliga.

               (4)

               Kõnealune taotlus näitab, et erandist ilmajäämine mõjutaks tunduvalt Cabo Verde kalatöötlemissektori võimet jätkata eksporti liitu, mis omakorda võib takistada Cabo Verde väikesemahuliseks pelaagiliste kalade püügiks ettenähtud laevastiku edasist arengut.

               (5)

               Lisaaega on vaja selleks, et Cabo Verde saaks kindlustada oma rannapüügilaevastiku taaselustamisel saavutatud tulemusi. Kõnealuse erandi mõte on anda Cabo Verdele piisavalt aega, et riik saaks teha ettevalmistusi sooduspäritolu omandamist käsitlevate reeglite täitmiseks.

               (6)

               Võttes arvesse päritolustaatusega toodete määratluse osas tehtud erandite ajutist laadi, ei ole võimalik Cabo Verde taotletud erandit kehtestada määramata ajaks. Selle asemel tuleks makrellifileest valmistatud toodete ja konservide 2 500 tonni suuruse aastase koguse ning makrelltuuni või fregatt-makrelltuuni fileest valmistatud toodete ja konservide 875 tonni suuruse koguse suhtes kehtestada erand kaheks aastaks, et Cabo Verdel oleks võimalik päritolureegleid täita.

               (7)

               Seetõttu tuleks rakendusmäärust (EL) nr 439/2011 vastavalt muuta.

               (8)

               Käesoleva määrusega ette nähtud meetmed on kooskõlas tolliseadustiku komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Rakendusmäärust (EL) nr 439/2011 muudetakse järgmiselt.

               1)

               Artikkel 2 asendatakse järgmisega:
               „Artikkel 2
               Artiklis 1 sätestatud erandit kohaldatakse toodete suhtes, mis eksporditakse Cabo Verdest ja deklareeritakse Euroopa Liidus vabasse ringlusesse lubamiseks ajavahemikel 1. jaanuarist 2011 kuni 31. detsembrini 2011, 1. jaanuarist 2012 kuni 31. detsembrini 2012, 1. jaanuarist 2013 kuni 31. detsembrini 2013, 1. jaanuarist 2014 kuni 31. detsembrini 2014, 1. jaanuarist 2015 kuni 31. detsembrini 2015 ja 1. jaanuarist 2016 kuni 31. detsembrini 2016 lisas loetletud kogustes, kui määruse (EMÜ) nr 2454/93 artiklis 74 kindlaks määratud tingimused on täidetud.”

               2)

               Lisa asendatakse käesoleva määruse lisas esitatud tekstiga.

         Artikkel 2
   1.   Käesolev määrus jõustub kolmandal päeval pärast selle avaldamist Euroopa Liidu Teatajas.
   2.   Seda kohaldatakse alates 1. jaanuarist 2015.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 16. detsember 2014

            Komisjoni nimel

            president

         Jean-Claude JUNCKER

      (1)  EÜT L 302, 19.10.1992, lk 1.

      (2)  EÜT L 253, 11.10.1993, lk 1.

      (3)  Komisjoni määrus (EÜ) nr 815/2008, 14. august 2008, erandi kohta määrusest (EMÜ) nr 2454/93 seoses üldiste tariifsete soodustuste kava raames kehtestatud päritolustaatusega toodete määratlusega, et võtta arvesse Cabo Verde eriolukorda teatavate kalandustoodete ühendusse eksportimisel (ELT L 220, 15.8.2008, lk 11).

      (4)  Komisjoni rakendusmäärus (EL) nr 439/2011, 6. mai 2011, erandi kohta määrusest (EMÜ) nr 2454/93 seoses üldise tariifsete soodustuste süsteemi raames kehtestatud päritolustaatusega toodete määratlusega, et võtta arvesse Cabo Verde eriolukorda teatavate kalandustoodete Euroopa Liitu eksportimisel (ELT L 119, 7.5.2011, lk 1).

      LISA

                  Jrk-nr

                  CN-kood

                  Kauba kirjeldus

                  Ajavahemik

                  Kogus (netokaal tonnides)

                  09.1647

                  1604 15 11
                  ex 1604 19 97

                  Makrelli (Scomber scombrus, Scomber japonicus, Scomber colias) fileed, toiduks valmistatud või konserveeritud

                  1.1.2011–31.12.2011
                  1.1.2012–31.12.2012
                  1.1.2013–31.12.2013
                  1.1.2014–31.12.2014
                  1.1.2015–31.12.2015
                  1.1.2016–31.12.2016

                  2 500 tonni
                  2 500 tonni
                  2 500 tonni
                  2 500 tonni
                  2 500 tonni
                  2 500 tonni

                  09.1648

                  ex 1604 19 97

                  Makrelltuuni või fregatt-makrelltuuni (Auxis thazard, Auxis rochei) fileed, toiduks valmistatud või konserveeritud

                  1.1.2011–31.12.2011
                  1.1.2012–31.12.2012
                  1.1.2013–31.12.2013
                  1.1.2014–31.12.2014
                  1.1.2015–31.12.2015
                  1.1.2016–31.12.2016

                  875 tonni
                  875 tonni
                  875 tonni
                  875 tonni
                  875 tonni
                  875 tonni


title: Komisjoni rakendusmäärus (EL) 2016/1809, 12. oktoober 2016, millega kehtestatakse kindlad impordiväärtused, et määrata kindlaks teatava puu- ja köögivilja hind piiril

text:
               13.10.2016

               ET

               Euroopa Liidu Teataja

               L 276/7

         KOMISJONI RAKENDUSMÄÄRUS (EL) 2016/1809,
   12. oktoober 2016,
   millega kehtestatakse kindlad impordiväärtused, et määrata kindlaks teatava puu- ja köögivilja hind piiril
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007 (1),
   võttes arvesse komisjoni 7. juuni 2011. aasta rakendusmäärust (EL) nr 543/2011, millega kehtestatakse nõukogu määruse (EÜ) nr 1234/2007 üksikasjalikud rakenduseeskirjad seoses puu- ja köögiviljasektori ning töödeldud puu- ja köögivilja sektoriga, (2) eriti selle artikli 136 lõiget 1,
   ning arvestades järgmist:

               (1)

               Rakendusmääruses (EL) nr 543/2011 on sätestatud vastavalt mitmepoolsete kaubandusläbirääkimiste Uruguay vooru tulemustele kriteeriumid, mille alusel kehtestab komisjon kolmandatest riikidest importimisel kõnealuse määruse XVI lisa A osas sätestatud toodete ja ajavahemike kohta kindlad impordiväärtused.

               (2)

               Iga turustuspäeva kindel impordiväärtus on arvutatud rakendusmääruse (EL) nr 543/2011 artikli 136 lõike 1 kohaselt, võttes arvesse päevaandmete erinevust. Seetõttu peaks käesolev määrus jõustuma selle Euroopa Liidu Teatajas avaldamise kuupäeval,

         ON VASTU VÕTNUD KÄESOLEVA MÄÄRUSE:
   Artikkel 1
   Käesoleva määruse lisas määratakse kindlaks rakendusmääruse (EL) nr 543/2011 artikliga 136 ette nähtud kindlad impordiväärtused.
   Artikkel 2
   Käesolev määrus jõustub Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 12. oktoober 2016

            Komisjoni nimel

            presidendi eest

            põllumajanduse ja maaelu arengu peadirektor

         Jerzy PLEWA

      (1)  ELT L 347, 20.12.2013, lk 671.

      (2)  ELT L 157, 15.6.2011, lk 1.

      LISA

         Kindlad impordiväärtused, et määrata kindlaks teatava puu- ja köögivilja hind piiril

                  (eurot 100 kg kohta)

                  CN-kood

                  Kolmanda riigi kood (1)

                  Kindel impordiväärtus

                  0702 00 00

                  MA

                  155,2

                  ZZ

                  155,2

                  0707 00 05

                  TR

                  132,0

                  ZZ

                  132,0

                  0709 93 10

                  TR

                  131,0

                  ZZ

                  131,0

                  0805 50 10

                  AR

                  76,2

                  CL

                  95,3

                  TR

                  101,7

                  UY

                  44,4

                  ZA

                  85,7

                  ZZ

                  80,7

                  0806 10 10

                  BR

                  285,5

                  EG

                  206,9

                  TR

                  146,3

                  ZZ

                  212,9

                  0808 10 80

                  AR

                  191,8

                  AU

                  196,9

                  BR

                  100,2

                  CL

                  148,4

                  NZ

                  142,7

                  US

                  141,5

                  ZA

                  113,9

                  ZZ

                  147,9

                  0808 30 90

                  CN

                  101,3

                  TR

                  134,9

                  ZZ

                  118,1

         (1)  Riikide nomenklatuur on sätestatud komisjoni 27. novembri 2012. aasta määruses (EL) nr 1106/2012, millega rakendatakse Euroopa Parlamendi ja nõukogu määrust (EÜ) nr 471/2009 (mis käsitleb ühenduse statistikat väliskaubanduse kohta kolmandate riikidega) seoses riikide ja territooriumide nomenklatuuri ajakohastamisega (ELT L 328, 28.11.2012, lk 7). Kood „ZZ“ tähistab „muud päritolu“.


title: Komisjoni rakendusmäärus (EL) nr 653/2011, 6. juuli 2011 , millega muudetakse määruse (EÜ) nr 1439/95 I lisa, määruse (EÜ) nr 748/2008 III lisa ja määruse (EÜ) nr 810/2008 II lisa seoses Argentinas dokumente ja sertifikaate väljastama volitatud asutusega

text:
               7.7.2011

               ET

               Euroopa Liidu Teataja

               L 179/1

         KOMISJONI RAKENDUSMÄÄRUS (EL) nr 653/2011,
   6. juuli 2011,
   millega muudetakse määruse (EÜ) nr 1439/95 I lisa, määruse (EÜ) nr 748/2008 III lisa ja määruse (EÜ) nr 810/2008 II lisa seoses Argentinas dokumente ja sertifikaate väljastama volitatud asutusega
   EUROOPA LIIDU KOMISJON,
   võttes arvesse Euroopa Liidu toimimise lepingut,
   võttes arvesse nõukogu 18. juuni 1996. aasta määrust (EÜ) nr 1095/96 vastavalt GATTi artikli XXIV lõikele 6 toimunud läbirääkimiste tulemusena koostatud CXL-loendis sätestatud kontsessioonide rakendamise kohta (1),
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus) (2),
   võttes arvesse komisjoni 26. juuni 1995. aasta määrust (EÜ) nr 1439/95, millega kehtestatakse nõukogu määruse (EMÜ) nr 3013/89 üksikasjalikud rakenduseeskirjad lamba- ja kitselihasektori toodete impordi ja ekspordi osas, (3) eriti selle artikli 12 lõiget 2,
   võttes arvesse komisjoni 30. juuli 2008. aasta määrust (EÜ) nr 748/2008, millega avatakse CN-koodi 0206 29 91 alla kuuluva veise külmutatud vahelihase kõõluselise osa impordi tariifikvoot ja sätestatakse selle haldamine, (4) eriti selle artikli 6 lõiget 2,
   võttes arvesse komisjoni 11. augusti 2008. aasta määrust (EÜ) nr 810/2008, millega avatakse värske, jahutatud ja külmutatud kõrgekvaliteedilise veiseliha ning külmutatud pühvliliha tariifikvoodid ja sätestatakse nende haldamine, (5) eriti selle artikli 7 lõiget 2
   ning arvestades järgmist:

               (1)

               Määruse (EÜ) nr 1439/95 I lisaga kehtestatakse kolmandates riikides päritoludokumentide väljastamiseks volitatud asutuste loetelu.

               (2)

               Määruse (EÜ) nr 748/2008 III lisaga kehtestatakse loetelu Argentina asutustest, kellel on volitus välja anda autentsussertifikaate.

               (3)

               Määruse (EÜ) nr 810/2008 II lisaga kehtestatakse loetelu ekspordiriikide asutuste kohta, kellel on volitus välja anda autentsussertifikaate.

               (4)

               Argentina teatas komisjonile, et alates 1. juulist 2011 on Argentinast pärit veise-, lamba- ja kitseliha päritoludokumente ja autentsussertifikaate välja andma volitatud asutuseks Ministerio de Economía y Finanzas Públicas.

               (5)

               Määruse (EÜ) nr 1439/95 I lisa, määruse (EÜ) nr 748/2008 III lisa ja määruse (EÜ) nr 810/2008 II lisa tuleks vastavalt muuta,

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1439/95 I lisa punkt 1 asendatakse järgmisega:

               „1.

               Argentina: Ministerio de Economía y Finanzas Públicas”

         Artikkel 2
   Määruse (EÜ) nr 748/2008 III lisa asendatakse järgmisega:

         „III LISA

            Loetelu Argentina asutuste kohta, millel on volitus välja anda autentsussertifikaate

         Argentina: Ministerio de Economía y Finanzas Públicas:
         artikli 1 lõike 3 punkti a kohase Argentinast pärit vahelihase kõõluselise osa puhul.”

   Artikkel 3
   Määruse (EÜ) nr 810/2008 II lisas asendatakse esimene taane järgmisega:

               „—

               MINISTERIO DE ECONOMIA Y FINANZAS PUBLICAS:
               Argentinast pärit liha puhul, mis vastab artikli 2 punktis a esitatud määratlusele.”

         Artikkel 4
   Käesolev määrus jõustub järgmisel päeval pärast selle avaldamist Euroopa Liidu Teatajas.
   Määrust kohaldatakse alates 1. juulist 2011.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 6. juuli 2011

            Komisjoni nimel presidendi eest

            komisjoni liige

         Joaquín ALMUNIA

      (1)  EÜT L 146, 20.6.1996, lk 1.

      (2)  ELT L 299, 16.11.2007, lk 1.

      (3)  EÜT L 143, 27.6.1995, lk 7.

      (4)  ELT L 202, 31.7.2008, lk 28.

      (5)  ELT L 219, 14.8.2008, lk 3.